text:
11
यूहन्नाक प्रश्न आ यीशुक उत्तर
(लूका 7:18-35)
1 यीशु अपन बारहो शिष्य केँ एहि तरहेँ आज्ञा सभ दऽ कऽ ओतऽ सँ चल गेलाह आ लग-पासक नगर सभ मे शिक्षा देबऽ लगलाह आ शुभ समाचार सुनाबऽ लगलाह।
2 जखन बपतिस्मा देनिहार यूहन्ना जहल मे मसीहक काजक चर्चा सुनलनि तँ ओ अपन शिष्य सभ केँ यीशु लग ई पुछबाक लेल पठौलथिन जे, 3 “ओ जे आबऽ वला छलाह, से की अहीं छी वा हम सभ दोसराक बाट ताकू?”
4 यीशु हुनका सभ केँ उत्तर देलथिन, “जे किछु अहाँ सभ सुनैत छी आ देखैत छी, से सभ बात यूहन्ना केँ जा कऽ सुना दिऔन— 5 आन्हर सभ देखि रहल अछि, नाङड़ सभ चलि-फिरि रहल अछि, कुष्ठ-रोगी सभ स्वस्थ कयल जा रहल अछि, बहीर सभ सुनि रहल अछि, मुइल सभ जिआओल जा रहल अछि आ असहाय सभ केँ शुभ समाचार सुनाओल जा रहल छैक। 6 धन्य अछि ओ जे हमरा कारणेँ अपना विश्वास केँ नहि छोड़ैत अछि।”
7 यूहन्नाक शिष्य सभ जखन घूमि कऽ जा रहल छलाह तँ यीशु यूहन्नाक बारे मे भीड़क संग बात करैत पुछलथिन, “अहाँ सभ निर्जन क्षेत्र मे की देखबाक लेल गेल छलहुँ? हवा मे हिलैत खड़ही केँ? 8 तखन की देखऽ लेल निकलल छलहुँ? बढ़ियाँ-बढ़ियाँ वस्त्र पहिरने कोनो मनुष्य केँ? बढ़ियाँ वस्त्र पहिरऽ वला सभ तँ राजभवन मे भेटैत अछि। 9 तखन फेर, अहाँ सभ की देखबाक लेल गेल छलहुँ? की परमेश्वरक प्रवक्ता केँ? हँ, हम अहाँ सभ केँ कहैत छी जे प्रवक्तो सँ पैघ व्यक्ति केँ देखलहुँ।
10 “ई वैह दूत छथि जिनका सम्बन्ध मे धर्मशास्त्र मे लिखल अछि,
प्रभु कहैत छथि,
‘देखू, अहाँ सँ पहिने हम अपन दूत पठायब,
जे अहाँक आगाँ-आगाँ अहाँक बाट तैयार करत।’* 11:10 मला 3:1
11 “हम अहाँ सभ केँ सत्ये कहैत छी जे मनुष्य सभ मे बपतिस्मा देनिहार यूहन्ना सँ पैघ केओ कहियो जन्म नहि लेने अछि, तैयो स्वर्गक राज्य मे जे सभ सँ छोट अछि से हुनका सँ पैघ अछि। 12 यूहन्नाक समय सँ लऽ कऽ आइ धरि स्वर्गक राज्य जोर-तोड़ सँ आगाँ बढ़ि रहल अछि; लोक सभ रेड़म-रेड़ा कऽ कऽ स्वर्गक राज्य पर अधिकार कऽ रहल अछि। 13 किएक तँ परमेश्वरक सभ प्रवक्ता लोकनिक लेख आ धर्म-नियम सेहो यूहन्नाक समय धरि स्वर्गक राज्यक भविष्यवाणी कयने अछि। 14 आ जँ अहाँ सभ ई बात स्वीकार करबाक लेल तैयार छी, तँ सुनू, यूहन्ना ओ एलियाह छथि, जे फेर आबऽ वला छलाह। 15 जकरा कान छैक, से सुनओ।
16 “हम एहि पीढ़ीक लोकक तुलना कोन बात सँ करू? ई सभ तँ चौक-चौराहा पर खेलनिहार बच्चा सभ जकाँ अछि, जे एक-दोसर केँ सोर पारि कऽ कहैत अछि जे,
17 ‘हम सभ तँ तोरा सभक लेल बाँसुरी बजौलिऔ, मुदा तोँ सभ नचलें नहि।
हम सभ विलाप कयलिऔ, मुदा तोँ सभ छाती पिटलें नहि।’
18 “यूहन्ना लोक सभ जकाँ खाइत-पिबैत नहि अयलाह तँ अहाँ सभ कहैत छी जे, ओकरा मे दुष्टात्मा छैक। 19 मनुष्य-पुत्र खाइत-पिबैत आयल तँ अहाँ सभ कहैत छी जे, ‘यैह देखू, पेटू आ पिअक्कड़, कर असूल करऽ वला और पापी सभक संगी!’ मुदा परमेश्वरक बुद्धि ठीक अछि, से बात ओहि बुद्धिक काजे सभ सँ प्रमाणित होइत अछि।”
अविश्वासी नगर सभ केँ धिक्कार
(लूका 10:13-15)
20 तकरबाद यीशु ओहि नगर सभ केँ, जाहि मे ओ सभ सँ बेसी चमत्कार वला काज सभ कयने छलाह, तकरा सभ केँ धिक्कारऽ लगलथिन, कारण, ओहि नगरक निवासी सभ अपना पापक लेल पश्चात्ताप कऽ कऽ हृदय-परिवर्तन नहि कयने छल। 21 “है खुराजीन नगर, तोरा धिक्कार छौक! है बेतसैदा नगर, तोरा धिक्कार छौक! किएक तँ जे चमत्कार सभ तोरा सभक बीच कयल गेल, से जँ सूर आ सीदोन नगर मे कयल गेल रहैत तँ ओ सभ बहुत पहिनहि चट्टी ओढ़ि छाउर पर बैसि कऽ हृदय-परिवर्तन कऽ लेने रहैत। 22 हम तोरा सभ केँ कहैत छिऔक जे, न्यायक दिन मे तोरा सभक अपेक्षा सूर आ सीदोन नगरक दशा सहबा जोगरक रहतैक। 23 आ तोँ, है कफरनहूम नगर! की तोँ स्वर्ग तक उठाओल जयबेँ? नहि, तोँ तँ पाताल† 11:23 मूल मे, “हेडीस”, अर्थात्, मरल सभक वास-स्थान मे खसाओल जयबेँ। कारण, जे चमत्कार सभ तोरा सभक बीच कयल गेल, से जँ सदोम नगर मे कयल गेल रहैत तँ ओ आइ धरि कायम रहैत। 24 तैयो हम तोरा कहैत छिऔक जे न्यायक दिन मे तोहर दशाक अपेक्षा सदोमक दशा सहबा जोगरक रहतैक।”
थाकल सभक लेल विश्राम
25 यीशु ओही समय मे कहलनि, “हे पिता, स्वर्ग आ पृथ्वीक मालिक, हम अहाँ केँ एहि लेल धन्यवाद दैत छी जे अहाँ ई बात सभ बुद्धिमान और विद्वान सभ सँ नुका कऽ रखलहुँ, मुदा बच्चा सभ पर प्रगट कयलहुँ। 26 हँ पिता, कारण, अहाँ केँ एही बात सँ प्रसन्नता भेल।
27 “हमरा पिता द्वारा सभ किछु हमरा हाथ मे सौंपल गेल अछि। पिता केँ छोड़ि पुत्र केँ आओर केओ नहि चिन्हैत अछि, आ तहिना पुत्र केँ छोड़ि पिता केँ आओर केओ नहि चिन्हैत छनि; हँ, मात्र पुत्र और जकरा सभ पर पुत्र हुनका प्रगट करऽ चाहय, से चिन्हैत छनि।
28 “हे थाकल आ बोझ सँ पिचायल लोक सभ, हमरा लग आउ। हम अहाँ सभ केँ विश्राम देब। 29 हमर जुआ अपना उपर उठा लिअ आ हमरा सँ सिखू, किएक तँ हम स्वभाव सँ नम्र आ दयालु छी। अहाँ सभ अपना आत्माक लेल विश्राम पायब। 30 कारण, हमर जुआ आसान अछि आ हमर भार हल्लुक।”


c: text/html

text:
बेरूत (अरबी: ur, अङ्ग्रेजी: Beirut) लेबनानकराजधानी तथा सबसँ पैग शहर छी । सन् २००७ कऽ जनगणना अनुसार ई शहरक अनुमानित जनसङ्ख्या १० सँ २० लाखक बीच रहल अछि । ई लेबनानक भूमध्य सागरक साथ तटक लगभग मध्यमे एक छोट प्रायद्वीपमे रहल अछि आ लेबनानक प्रमुख बन्दरगाह सेहो छी । राष्ट्रक राजधानी होमएक संगे ई लेबनानक सांस्कृतिक, राजनैतिक, सामाजिक तथा आर्थिक केन्द्र सेहो छी । ई शहर लम्बा समयसँ अपन सांस्कृतिक जिन्दादिलीक लेल जानैत जाइत छल मुदा सन् १९७५-१९९० कें कालमे १५ सालधरि चलल लेबनानी गृह युद्धमे एकरा बहुत हानि भेल । गृह युद्ध समाप्त भेलाक बाद ई शहरक पुनर्निर्माण भेल अछि आ अब पर्यटकसभ फेर अधिक मात्रामे एहि ठाम अबैत अछि ।[२][३][४][५][६]
बेरुतक भूमिक इतिहास ईसापूर्व २५०० इस्वीक आसपासक फीनिक संस्कृतिसँ शुरु भेल अछि, जे सामुद्रिक शक्ति छल । ओ भूमध्य सागरमे स्पेन आ अफ़्रीकाक तटसभमे अपन उपनिवेश बनाने छल जहिमे आधुनिक लीबियाक कार्थेज सबसँ प्रसिद्ध छी । ई जगामे फीनिसियन अपन व्यापारक सिलसिलामे बसैत गेल । ओ एक २४ अक्षरसभक वर्णमाला बनालक जे आधुनिक कई एसियालि आ यूरोपीय वर्णमालासभक पूर्वज मानैत अछि । एहिमे रोमन, ग्रीक, अरबी, हिब्रू, आरामाईक आ देवनागरी शामिल अछि । असीरिया तथा बेबीलोनक साम्राज्यसभक ई सहायक सेहो रहल मुदा उनकर रिश्ता उतना सामन्जस्यपूर्ण नै छल ।
↑"Climate of Beirut" (Russianमे), Weather and Climate (Пoroдa и kлиMaT), अन्तिम पहुँच ८ अक्टुबर २०१४।
↑Cappelen, John; Jensen, Jens, "Libanon – Beyrouth", Climate Data for Selected Stations (1931–1960) (Danishमे), Danish Meteorological Institute, पृ: १६७, मूलसँ ६ फरबरी २०१३-मे सङ्ग्रहित, अन्तिम पहुँच २ मार्च २०१३।

robotstxt: allowed

filter: keep


text:
गीताक तेसर बेरुक स्वाध्याय
(निरंतरता मे…. कर्मयोग केर समस्त सिद्धान्त बतबैत भगवान् द्वारा मनुष्यक मूल शत्रु काम आर क्रोध कहल गेल, निश्चयपूर्वक एहि दुइ केँ मारबाक संपूर्ण प्रक्रिया बतबैत मारबाक लेल कहल गेल…. आर आगू चारिम अध्याय मे संन्यास योग पर विवेचना आरम्भ…)
भगवान् कहलनि,
इमं विवस्वते योगं प्रोक्तवानहमव्ययम्।
विवस्वान्मनवे प्राह मनुरिक्ष्वाकवेऽब्रवीत्॥४-१॥
एवं परम्पराप्राप्तमिमं राजर्षयो विदुः।
स कालेनेह महता योगो नष्टः परन्तप॥४-२॥
स एवायं मया तेऽद्य योगः प्रोक्तः पुरातनः।
भक्तोऽसि मे सखा चेति रहस्यं ह्येदुत्तमम्॥४-३॥
एहि अव्ययम् योगं – अविनाशी योग केर बारे सबसँ पहिने विवस्वत यानि सूर्य केँ हम देने रहियैन, विवस्वत एकरा मनु केँ कहलाह, आर मनु द्वारा इक्ष्वाकु केँ… आर एहि तरहें अपन-अपन उत्तराधिकारी केँ कहल गेल, आर समस्त राजर्षि लोकनि एकरा जनैत छलाह। ई योग, लंबा समयक अन्तराल सँ एहि संसार मे नष्टप्राय भऽ गेल अछि। आइ हम अहाँ केँ वैह प्राचीन योग केर विषय मे बतेलहुँ, कियैक तऽ अहाँ हमर भक्त छी, आर, हमर मित्र छी आर ई रहस्य निश्चयपूर्वक सर्वोत्तम अछि।
एतय – विवस्वत, मनु आर इक्ष्वाकु केर परिचय आवश्यक अछि। कहल जाएछ जे सृष्टि भेलाक बाद पृथ्वीलोक केर राजा सूर्यदेव केँ बनाओल गेल छल। सूर्यदेव सँ एहि गूढतम् सिद्धान्त केँ भगवान् द्वारा कहल गेल छल। तहिना सूर्यदेव एहि पृथ्वीलोक पर मानवलोक हेतु मनु – जिनका प्रथम संविधान निर्माता मानल जाएछ तिनका कहल गेल छल। फेर मनु द्वारा सूर्यवंशी क्षत्रीय राजा सबहक प्रसिद्ध पूर्वज इक्ष्वाकु केँ कहल गेल छल। आर फेर परंपरानुसार हरेक राजा केँ एहि सर्वोत्तम-गूढतम् ज्ञान केर शिक्षा देबाक परंपरा रहल।
भगवान् अर्जुन केँ सर्वप्रिय भक्त ओ बन्धु कहैत आइ ई गूढतम् – सर्वोत्तम रहस्य बतेबाक बात कहल गेल अछि। निश्चित रूप सँ हम समस्त पाठक व गीता साधना सँ जीवन केर अर्थ मनन कएनिहार लेल सेहो ई ओतबे सर्वोत्तम उपलब्धि भऽ रहल अछि।
अर्जुन उवाच।
अपरं भवतो जन्म परं जन्म विवस्वतः।
कथमेतद्विजानीयां त्वमादौ प्रोक्तवानिति॥४-४॥
अर्जुन कहलनि,
अहाँक जन्म तँ बाद मे भेल, विवस्वत केर जन्म पहिनहि भेलनि; तखन हम केना बुझी जे अहाँ ई बात आरम्भहि मे हुनका कहलियैन?
स्वाभाविके छैक! साधारण नरबुद्धि मे भगवान् केर सर्वव्यापी होयबाक बात अर्जुनो लेल कठिने छलन्हि, तखन हम-अहाँ अति साधारण मनुष्य मे सेहो एहि तरहक प्रश्न उपजब कोन पैघ बात होयत। अत्यन्त सहज भाव सँ भगवानक ओहि बात केँ – यानि ओ जे कहने छलाह कि सबसँ पहिने ‘हम’ ई योग विवस्वत केँ देने रहियैन… ताहि सँ सम्बन्धित जिज्ञासा रखैत अर्जुन हुनका सँ जन्म केर विन्दु पर विवस्वत पहिने आ कि कृष्ण पहिने से खुलासा करबाक लेल कहैत छथि। आब आगू देखू!
श्रीभगवानुवाच।
बहूनि मे व्यतीतानि जन्मानि तव चार्जुन।
तान्यहं वेद सर्वाणि न त्वं वेत्थ परन्तप॥४-५॥
अजोऽपि सन्नव्ययात्मा भूतानामीश्वरोऽपि सन्।
प्रकृतिं स्वामधिष्ठाय सम्भवाम्यात्ममायया॥४-६॥
यदा यदा हि धर्मस्य ग्लानिर्भवति भारत।
अभ्युत्थानधर्मस्य तदात्मानं सृजाम्यहम्॥४-७॥
परित्रानाय साधूनां विनाशाय च दुष्कृताम्।
धर्मसंस्थापनार्थाय संभवामि युगे युगे॥४-८॥
जन्म कर्म च मे दिव्यमेवं यो वेत्ति तत्त्वतः।
त्यक्त्वा देहं पुनर्जन्म नैति मामेति सोऽर्जुन॥४-९॥
वीतरागभयक्रोधा मन्मया मामुपाश्रिताः।
बहवो ज्ञानतपसा पूता मद्भावमागताः॥४-१०॥
भगवान् कहलखिन,
कतेको रास जन्म हम आ अहाँ बिता चुकल छी अर्जुन। हमरा ओ सब जन्मक बारे मे पता अछि, मुदा अहाँकेँ ओ सब नहि पता अछि हे परन्तप (शत्रु केर दमन कएनिहार अर्जुन)।
जखन कि हम अजः (अजन्मा) छी – अव्ययात्मा (कहियो नहि परिवर्तन होमयवाला प्रकृति) भूतानाम ईश्वरः (समस्त चराचर जीवक स्वामी – ईश्वर) – तैयो हम अपन प्रकृति केँ अपनहि अधीन कय आत्ममाया (अपनहि माया) सँ एहि लोक मे अबैत छी।
जखन-जखन धर्मक ह्रास आर अधर्मक उत्थान (विकास) होएत अछि तखन-तखन हम अपना केँ शरीररूप मे अवतरित करैत छी।
साधुनां (नीक) केर परित्राण (रक्षा) करबाक लेल – दुष्कृताम् (दुष्ट) केँ विनाश (नाश) करबाक लेल; तथा धर्मसंस्थापनार्थाय – धर्म केर स्थापना करबाक लेल – युगे युगे संभवामि – समय-समय पर हम अबैत छी।
ओ जे हमर दिव्य जन्म आर कर्म केँ तत्त्वरूप (सत्य प्रकाशित रूप) मे जनैत अछि, ओ अपन शरीर छोड़लाक बाद हमरहि लोक केँ प्राप्त करैत अछि आर फेर पुनर्जन्म नहि होइछ ओकर।
वीतरागभयक्रोधा – आसक्ति, भय आर क्रोध सँ स्वतंत्र जे व्यक्ति सदिखन हमरे मे मगन रहैत, हमरहि शरण मे रहैत अछि आर जेकरा ज्ञानक अग्नि सँ शुद्धताक प्राप्ति भऽ गेल छैक, एहेन कतेको लोक हमर लोक केँ प्राप्त कय चुकल अछि।
आइ – मात्र मूल बात सब राखि रहल छी, कियैक तऽ एम्हर अध्ययन आ ओम्हर एकटा व्यवहारिक ज्ञान सेहो किछु एहि सब पाँतिक अनुसार भेट रहल अछि। हमर परम-प्रिय मित्र हमरहि बात सँ अचम्भित छथि। शुरु कतय सँ आ कतय अन्त सब किछु जनितो हम सब एक-दोसर सँ विस्मित भऽ रहल छी। बड नीक तादात्म्य जीवनक व्यवहार आ गीताक गूढतम् ज्ञान मे आइ नजरि आबि रहल अछि। सब कृष्णक कृपा!!
हरिः हरः!!


text:
दरभंगा, मिथिला मिरर: बिहारक दरभंगा मे अपराधी दिनदहाड़े शहरक एकटा वरिष्ठ वकील तंत्रनाथ ठाकुरक घर गोलीबारीक घटना के अंजाम देलक। वारदात शहरक बलभद्रपुर मोहल्लाक अछि। दिनदहाड़े फायरिंग के बाद इलाका मे दहशत अछि। पुलिस मौका पर पहुंच कय छह गोटे के हिरासत मे लय पूछताछ कय रहल अछि।
पुलिस वकीलक घर सं एकटा अवैध ऑटोमैटिक बन्दुकक संग-संग जिन्दा कारतूस सेहो बरामद केलक अछि। घटनाक पाछुक कारण वकील के नाती रंजीतक दोस्त सं पुरान दुश्मनी बताओल जा रहल अछि। वकील तंत्रनाथ ठाकुरक घर भेल अहि वारदात के बाद दरभंगाक एएसपी दिलनवाज़ अहमद सेहो जांचक लेल पहुँच गेलाह।
पुलिस पूरा मामलाक जाँच मे जुटल अछि आ अन्य लोकक धकपकड़के लेल छापेमाकी कायल जा रहल अछि।


text:
आइ सामाजिक संजाल मे जानल-मानल सामाजिक-सांस्कृतिक अभियन्ता राजकुमार महतो नेपालीय मिथिलाक्षेत्रक जानल-मानल विद्वान् डा. सरेन्द्र लाभ केर उपरोक्त उक्ति शेयर कयलनि अछि। जनकपुर मे लगातार एहि विषय पर मंथन चलि रहल अछि जे ब्राह्मणेतर मैथिल केँ अपन मातृभाषा मैथिली केर लेखन-पठन-पाठन मे कोना उचित ढंग सँ जोड़ल जा सकैत अछि, एहि लेल लेखनी मे सहजीकरण केर विन्दु पर पिछला दिन एकटा बैसार सेहो आयोजित कयल गेल छल।
सवाल उठैत छैक जे मातृभाषाक विकसित स्वरूप सँ नेपाल मे कतेक प्रतिशत लोक परिचित अछि? मैथिली मात्र नहि, एकल भाषा नेपाली जेकरा राज्य द्वारा सम्पोषण देल गेलैक आ संगहि पठन-पाठन आ राजकीय कामकाज मे सेहो अनिवार्य रूप सँ प्रयोग करबाक बाध्यता रहलैक तेकरा छोड़ि आन कोनो भाषाभाषी मे अपनहि भाषाक पूर्ण वा आंशिक ज्ञानक घोर अकाल देखल जाइत छैक। ओना त मैथिली सेहो जहिया सँ ‘मिथिलाक्षर’ छोड़ि देवनागरी केर प्रयोग करैत लेखनी कयलक तँ बुझू जेना नेपाली लेखनशैली अथवा हिन्दी लेखनशैली वा संस्कृत लेखनशैली सँ परिचित लोक लेल ‘मैथिली’ लिख लेनाय, पढि लेनाय – से सब सहज बनि गेलैक। लेकिन एहि मे एकटा बड पैघ नोक्सान कि भेलैक जे मिथिला सभ्यताक अपन अनुपम वैशिष्ट्य ‘मिथिलाक्षर’ आइ लोप भऽ गेल, बंगाल आ आसाम मे जाकय जियैत अछि मुदा मिथिलाक लोक अपनहि लिपि सँ कटि गेल।
आब आउ डा. लाभ केर कथन पर गहींर मंथन करी। विदित अछि जे यदि शिक्षा सब केँ भेटत, अवसर सब केँ भेटत, संस्कार केवल आ केवल शिक्षा आ साहित्य केर अध्ययन सँ अबैत छैक – ई तथ्य केँ सब बुझत – तखनहि डा. सुरेन्द्र लाभ केर उपरोक्त सपना पूरा होयत। मात्र मैथिली नहि, आनो-आनो भाषाक बजनिहार आ जियनिहार मे यैह तरहक अवस्था छैक। भाषा, साहित्य आ संस्कृति मे केवल वैह वर्ग आगू भऽ पबैत अछि जेकर अन्तर्मन मे शिक्षाक महत्व आ भाषाक महत्व स्थापित भऽ पेलैक।
हिन्दी भाषा आइ विश्वस्तरीय भाषा बनि गेल अछि, सिनेमाक कारण क’-ट’ कय केँ सब बाजि लैत अछि, वृहत् प्रयोगक कारण अन्दाजहु आ अशुद्धो सब लिखि पबैत अछि, धरि भाषा-साहित्यक दृष्टिकोण सँ ओ आइयो मात्र ५ सँ १०% विज्ञ लोक केर पहुँच मे मात्र पड़ैत अछि। एकर मतलब की? हिन्दी सँ कियो शत्रुता करैछ? कियो कि अपना केँ हिन्दीक विरोध मे ठाढ करैछ? नहि! बिल्कुल नहि!!
मैथिली मे सेहो यैह विपन्न अवस्था छैक। स्कूल मे पढाइयो नहि छैक। तखन त शिक्षा आ संस्कारक बल सँ सबल किछेक लोक एहि भाषा मे बढि-चढिकय हिस्सा लैत अछि, यैह बहुत भेल।
हँ, आब नेपाल मे संघीयता आयल अछि। सभक भाषा सबल बनत। सरकार द्वारा शिक्षानीति मे सभक मातृभाषा मे पाठ्यक्रम आ पढाई केर विकास होयत। निश्चय, किछु दशक बाद मैथिली पर सभक समान राय आ विचार रहत। जेना आइ भारत मे देखि सकैत छी। हम सब जे बहस नेपाल मे अनेरौ लेल कय रहल छी, ओ बहस भारत मे बन्द भेलैक। तखन एखनहुँ बोलीक रूप मे बज्जिका आ अंगिका केँ भाषा मे परिणति लेल ओतय प्रयास जारी अछि। तेँ मैथिलीक अपन सृजन आ समृद्धि कम भेल से नहि, ई बढैत जा रहल अछि।
भारतक संघीय लोक सेवा आयोगक परीक्षा मे सेहो जा कय मैथिलीक समृद्धि मे चारि चाँद लागि गेल। प्रदेशक लोक सेवा आयोग मे ई पहिनहि सँ छल। हालहि झारखंड मे सेहो ई दोसर राजभाषाक रूप मे विकसित भेल अछि। नीति-नियमानुसार ओतहु आब वैकल्पिक भाषाक रूप मे मैथिली केँ स्वीकृति प्रदेश लोक सेवा आयोग परीक्षा मे देल जायत। विश्वविद्यालय आ शोध आदि लेल मैथिलीक छात्र लेल नव-नव विकल्प उपलब्ध होयत। दिल्ली विश्वविद्यालय मे सेहो मैथिली प्रवेश पाबय लेल जोरदार प्रयास कय रहल अछि। एहेन अवस्था मे नेपाल मे आखिर गलत आ कुत्सित राजनीति मैथिलीक विरोध मे कियैक, ई एकटा प्रश्नक समाधान सब विद्वान् केँ तकबाक चाही।


text:
लघुकथा
– रूबी झा
फूल दाय केर पाँचटा बेटा छलन्हि। चारिटा शहर में आ एकटा गाम में रहैत छलन्हि। बाहर में जे बेटा सब रहैत छलखिन्ह ओ सब कहैत छलखिन्ह, “माँ तों हमरे सब लग रह, गाम पावैने-तिहारे जायल कर। आब तँ बाबूजी सेहो नैह रहलथि, एतेक दिन तों बाबूजी केर बहाना लगा चलि जाइत छलें। आ बातो ठीक छल। कि तोरा हमरा सब लग नीक नहि लगैत छौक?” फूल दाय कहथिन, “हर साल आबि त जाइते छी, किछु दिन कय सब जगह रहियो जाइत छी, नीक कियै न लागत, हमरा सब जगह नीक लगैत अछि। सब त हमरे अछि ने, आ सब मनितो अछि। लेकिन गाम जेनाय जरुरी अछि ने। और हुनकर प्राण गामें में रहैत छलन्हि।” एहि तरहें फूल दाय जहन गाम जाइत छलीह त दुबराकय हड्डी-हड्डी देखाय लगैत छलन्हि, आ रंग सँ झामैर-झामैर भऽ जाइत छलन्हि देह खटैत-खटैत। कियैक त सब पुतोहु छलखिन्ह बौआसिन आ गाम वाली पुतोहु छलखिन्ह बौआ। हुनकर पति हुनका बौआ कहैय छलखिन्ह। एक दिन एकटा पड़ोसी कहबो केलकैन, “मर तोरी के! कनियाँ केँ बौआ कहैत छियन्हि? तखन बेटा-बेटी केँ कि कहैत छियन्हि, आर ओहु सँ बड़का लफड़ा त तखन होयत जखन पोलियो ड्रप पियाबैवाली अँगना चलि आओत आ अहाँ बौआ कहिकय सोर करबनि त कनियाँ दौड़ल एती।” मुदा ताहि सब बात केँ फूल दायक गामवला बेटा हँसी-चौल मे उड़ा देथि, किछु नहि बाजथि। बौआ (फूल दाय केर गामवाली पुतोहु) एकोटा काज नहि करैत छलखिन्ह। भरि दिन फूल दाय खटैत रहैत छलीह। एक समय रहैन फूल दाय थारिये में हाथ धोइत रहैथि, ततेक खबासनी केर सुख रहनि, आब ओ दिन कहाँ! जखन बीमार पड़ि जाइथ त फेरो बाहर (शहर) आबथि, बेटा सब इलाज करा देथिन। बौआसीन (फूल दाय केर बाहर रहनिहाइर पुतोहु) सब खूब सेवा करथिन्ह। कियेक तँ बेटा सब रहैय छलखिन्ह तत्पर – “माँ भोजन केलक? माँ जलखैय केलक? माँ केँ दूध देलियैक? जखन स्वास्थ्य ठीक भ’ जाइन तंदरुस्त भ जाइथ त फेर गाम चलि जाइथ। गाम में बेटा रहथिन्ह ओ अपन (कनियाँ) बौआ केँ एकटा टहल नहि करय देथिन, कियैक तँ ओ बौआ छलखिन्ह। एक दिन एकटा पाहुन घर पर चलि आयल रहथिन्ह, ओहि समय आंगन में खबासनी नहि रहैय त बौआ ऐँठार पर दुइ-चारिटा कटोरी-बाटी पखारय लगलीह। ओम्हर सँ हुनकर पति एलखिन्ह। कनियाँ (बौआ) केँ काज करैत देखि ओ माँ केँ डाँटय लगलखिन्ह, और बीच आंगन में ठाढ भय जोर-जोर सँ कहय लगलखिन्ह, “माँ! तों कतय छिहीन? देख नहि रहल छिहीन जे बौआ पानि छुबि रहल छथुन?” भरि आँखि नोर भरने फूल दाय ऐँठार पर जाय बौआ केँ हँटा अपने सँ बर्तन पखारय लगलीह। कतहु सुनने रही आ बिल्कुल सत्य सुनने रही, बुढ बाप ककरो नहि चाही, लेकिन बुढ माय सब केँ चाही कियेक तँ माय नौकर जेकाँ खटत आ बाप कि करत। पाठक सब स्वयं बहुत समझदार छथि जे ई सोचता कि फूल दाय केँ भाग्य आ गाम मे रहबाक सख एहेन बेटा रहने कतेक उचित, कतेक अनुचित। हमर राय राखब त पक्षपात संभव अछि।


text:
बेबी झा।
# मिथिला में अतिथि सत्कार #
अयं निज:परो वेति गणना लघु चेतसाम्
उदार चरितानां तु वसुधैव कुटुंबकम् |
अर्थात – छोट सोच बला व्यक्तिक लेल ई हम्मर ओ दोसर के, उदार सोच बला व्यक्तिक लेल त संपूर्ण संसार हुनकर अतिथि वा कुटुंब छैन |
अप्पन मिथिलाक अतिथिक लेल लगभग एहने सोच देखल जाईत अछि |प्राचीन कालक अनेकों कथा हम सब सुनने छी जाहि में शंकराचार्यक प्रसंग स जुड़ल कथा एहि तरहे अछि –
शंकराचार्य सन्यासी स्वरूप एकटा द्वारि पर भोजनक इच्छा स पहुचलाह |गृह में एकटा स्री रहथिन हुनका समक्ष अप्पन इच्छा व्यक्त कयलथि |स्री इच्छा जानि फफकि -फफकि कय कानय लगलिह |संन्यासी हुनकर कनबाक प्रयोजन पुछलनि |स्री उत्तर देलखिन -हमरा घर में भोजनक योग्य कोनो वस्तु नहि अछि |अपनेक आतिथेयक सत्कार स बंचित रहि जायब से सोचि द्रवित छी |सन्यासी पून:कहलनि – अहां अपना घर में देखु शायद, किछु भेटि जाय? स्री के स्मरण भेलनि एकटा आंवला (धात्री) अछि आ ओ दौडि कय आनि संन्यासी के दय देलनि |ई की? हुनका गरहाज करिते लक्ष्मी धनक वर्षा करय लगली |आ स्त्री के दरिद्रता दूर भय गेलनि |
हमरा सबहक घर में अतिथिक आवागमण स वातावरण प्रफुल्लित भय जाईत अछि |नव -नव चादर, चमकैत भोजनक बर्तन आसन, ठाऊक संग रंग – बिरंगक भोजनक ओरियान में दम नहि धरैत अछि |ब्राह्मण भोजनक पवित्रता जेना भगवान भोग होई तुलसी पात स सुसज्जित |बरियातीक आतिथेयक सत्कारक त बाते नहि पुछु ? घरबैया अप्पन सुधि – बुधि बिसरि जाईत छथि |पीढ़ी पर पैर धो गमछा स पोछि माला स सुसज्जित गदगद करैत चेहरा |शरबत, चाह, जलपान ओहि पर भोजन |विदाईक समय पीअर रंग में रागल धोती आ पीअरका पन्नी में जनौ सुपारी साधारण बात अछि कतौ -कतौ त पांच टूक वस्रक संग उपहार सेहो देखल जाईत अछि |
एहि तरहे देखि त अप्पन मिथिला में अतिथिक सत्कारक लेल तन, मन , धन स तत्परता देखल जाईत अछि |कतबो सत्कारक बाद, एहि बातक चिन्ता रहैत अछि किछु त्रुटि त नहि भेल? बरियाती सब खुशी भय गेलाह? आई काल्हि फोनक सुबिधा भेला स सब स पहीने पुछल जाईत अछि |जमाय के त साक्षात विष्णु भगवानक उपाधि देल गेल अछि |चतुर्थीक भातक चारु कात तीरकोरक संग तीमन सचार बरक देखते बनैत अछि |
वस्तु बहुलता त जरूर भय गेर मुदा, भावक कमी जरूर देखना जाईत अछि |जकर जिम्मेदार अतिथि सेहो छथि |जमाय भनसा घर में, बरियाती आंगन में देखल जाईत छथि |एकरा लेल हमरा सबके कनी आतिथेयक मर्यादा के ध्यान रखनाई जरूरी अछि जाहि स मिथिलाक परंपरा कायम रहय 🙏🙏
जय मिथिला 🙏🙏🙏


text:
मोहन मुरारी झा, हैदराबाद। दिसम्बर ३१, २०१५. मैथिली जिन्दाबाद!!
मैथिली भाषा-साहित्य संग मिथिलाक सांस्कृति पहिचान केँ संरक्षण-संवर्धन मे सदा समर्पित हैदराबाद प्रवासी मैथिल स्रष्टा श्री चन्द्र मोहन कर्ण केँ हुनकर मैथिली भाषा एवं साहित्य मे देल गेल उत्कृष्ट योगदान केँ कद्र करैत सुलभ इन्टरनेशनल समाज सेवा पुरस्कार – २०१५ सँ सम्मानित करबाक निर्णय चेतना समिति – पटना द्वारा कैल गेल अछि।
करीब दुइ दसक सँ बेसी समय सँ मैथिली भाषा ओ साहित्य केर उत्थान लेल श्री कर्ण द्वारा योगदान होइत रहल अछि। हुनका द्वारा पैछला कतेको वर्ष सँ ‘प्रवासी’ नाम सँ प्रकाशित भऽ रहल स्मारिका केर संपादन कार्य कैल गेल अछि। संगहि ओ मिथिला सांस्कृतिक परिषद् नाम्ना मैथिली-मिथिला संस्थाक अध्यक्ष बनिकय हैदराबाद मे सामाजिक योगदान सेहो दैत आबि रहल छथि। संगहि पैछला पाँच वर्ष सँ ‘देसिल बयना’ वार्षिक स्मारिका जे हैदराबाद सँ प्रकाशित कैल जाएछ तेकरो संपादनक संग एहि नाम सँ चलि रहल संस्थाक अध्यक्षता सेहो करैत आबि रहल छथि। हिनकहि सक्षम नेतृत्व मे ‘देसिल बयना’ स्मारिका अपन वृहत् वर्गीकृत विषय अन्तर्निहित बस्तुक हिसाबे शीर्षविन्दु पर पहुँचि सकल अछि।
हैदराबाद मे सक्रिय समस्त मैथिली साहित्य जगत् हुनका एहि पुरस्कार सँ सम्मानित होयबाक समाचार सुनि गद्गद् अछि आर सब केओ सम्मानित स्रष्टा श्री चन्द्र मोहन कर्ण केँ बधाई ज्ञापन करबाक संग-संग हिनकर उज्जवल भविष्य व सुस्वास्थय संग दीर्घायू रहबाक शुभकामना दय रहला अछि।
मैथिली जिन्दाबाद केर तरफ सँ सेहो हुनका कोटि-कोटि बधाई!!


text:
पर्यावरण तथा प्रकृति संग प्रेमक अनुपम नमूना!
– प्रवीण नारायण चौधरी
भारतवर्षीय परंपरानुसार चैत्र शुक्ल प्रतिपदा तिथिकेँ मनाओल जायवला ‘हिन्दू नव वर्ष’ अलग-अलग संस्कृतिमे अपना तरहें मनायल जाइत अछि। मिथिलामे नव वर्ष वैशाख १ गते यानि संक्रान्ति दिन ‘जुडि शीतल’ केर रूपमे मनेबाक परंपरा अछि।
शास्त्रीय श्रुति अनुरूप नव-वर्ष केर इतिहास:
औझके दिन ब्रह्माजी द्वारा सृष्टिकेर निर्माण कैल गेल कहल जाइछ। आजुक दिन ब्रह्माजी सहित समस्त देवी-देवता, यक्ष-राक्षस, गंधर्व, ऋषि-मुनि, नदी, पर्वत, पशु-पक्षी, कीडा-मकोडा, गाछ-वृक्ष, झाड-पात, घास-निंघेस – हर जीव आ प्राणीक पूजाक संग विभिन्न तरहक आक्रामक रोग (बीमारी) आ तेकर उपचार तक केर पूजाक विधान अछि।
आजुक दिवसकेँ युगादि अर्थात् युगक शुरुआत सेहो कहल जाइछ। औझके दिनसँ नव संवत्सर केर सेहो प्रारंभ मानल जाइछ, ताहि हेतु एकर एक नाम नवसंवत्सर सेहो अछि। जेना मिथिलामे एकर नाम जुडि-शीतल अछि तहिना झारखंडमे सतुआ-सतुआइन, पंजाबमे वैशाखी, आंध्रा आ कर्नाटकमे उगादि, महाराष्ट्रमे गुडी पडवा व अहिना अलग-अलग क्षेत्रमे अन्यान्य नामसँ मनायल जाइछ।
शालिवाहन नामक एक कुम्हार-पुत्र द्वारा प्रभावी शत्रुपर विजय प्राप्त करबाक लेल माटिक मूर्तिरूप सैनिककेर निर्माण आ ओहि मूर्तिरूपी सैनिक सबपर जल-छिडकावसँ ओकरा सबमे प्राण-प्रवेश आ शत्रुपर विजय प्राप्त करबाक माहात्म्य अनुसार आजुक दिनकेर स्मृतिकेँ बरकरार रखबाक हेतु ‘शालिवाहन शक’ केर शुरुआत सेहो मानल जाइत अछि।
पर्यावरण आ मानव जीवन:
यैह एहेन महीना होइछ जाहिमे शरद ऋतुक पतझड उपरान्त वसन्तक आगमन केर प्रमुख द्योतक अर्थात् हरेक गाछ-वृक्षमे नव-नव पल्लव पुष्पित होइछ। शुक्ल प्रतिपदाक चन्द्रमा लेल श्रृंगारक प्रथम दिवस सेहो मानल जाइछ, आ जीवनक मुख्य आधार वनस्पति जगतकेँ चूँकि चन्द्रमासँ सोमरसक प्राप्ति होइछ ताहि लेल चन्द्रमाकेँ वनस्पति आ औषधादिकेर राजा सेहो मानल जाइछ। पाश्चात्य सभ्यता अनुसार सेहो एहि कारणसँ आजुक दिनकेँ नव वर्षारंभ मानल जाइछ जेकरा चन्द्रमासँ जुडल मानि ल्युनर इयर (Lunar Year) कहल जाइछ।
जुडि शीतलक अन्य महत्त्वपूर्ण महता:
महान गणितज्ञ भास्कराचार्य सेहो औझके दिवससँ सूर्योदय एवं सूर्यास्त तक दिन, महीना आ वर्षक गणना करैत ‘पंचांग’ केर रचना केलैन।
औझके दिन मर्यादा पुरुषोत्तम राम द्वारा दक्षिणक प्रजाकेँ बालीक अत्याचारी शासनसँ मुक्ति देबाक कथ्य अछि। त्राससँ मुक्त दक्षिणक प्रजा आजुक दिन घरे-घरे पावैन मनबैत गुड्डीरूपी विजय-ध्वजा फहराबैत छथि। महाराष्ट्रमे आइयो आजुक दिन आंगनमे गुडी ठाड्ह करबाक परंपरा अछि।
सदा निरोगी बनबाक लेल आजुक दिन कतहु पच्चडी/प्रसादम केर सेवन तऽ कतहु पूरन पोली तऽ कतहु मीठी रोटी केर पान कैल जाइछ। आजुक दिन गुड, निमक, नीमक फूल, तेतैर आ काँच आम केर सेवनक विशेष महत्त्व कहल जाइछ। गुडसँ मिठास पेबाक ध्येय, नीमक फूलकेर सेवनसँ तीतापन दूर करबाक ध्येय आ तेतैर तथा आमसँ जीवनक खट्टा-मीठा स्वादकेँ अनुभूति करबाक ध्येय रहैछ। कतेको ठाम लगातार ९ दिन – अर्थात् राम नवमी धरि एहि पर्व – नव-वर्ष मनेबाक परंपरा अछि। राम-नवमी दिन मर्यादा पुरुषोत्तम रामकेर विवाह जनकदुलारी मैथिली यानि सीता संग करबैत पर्वक समापन होइछ।
मिथिला मे जुडि शीतल:
चैती नवरात्राक प्रारंभ आ राम नवमी मनेबा सँ लैत मिथिलामे सेहो पर्यावरण ओ प्रकृतिक पूजन लेल विशेषरूपसँ मनाबयवला जुडि शीतल पाबैनक अपन अलगे विशेष महत्त्व स्पष्ट अछि। चैती प्रतिपदाकेँ कलशस्थापना आ नौ दिनक देवी-पूजन, नौमी दिन रामनवमी आ तेकर उपरान्त दशमी आ फेर संक्राति दिन जुडि शीतल पाबैनकेँ मिथिलामे दुइ दिने मनायल जाइत अछि। एक दिन टटका आ दोसर दिन बसिया – यानि शुरुआत सतुआ आ गुडक सेवनसँ शरीरकेँ समुचित औषधीय पौष्टिक प्रदान करबाक ध्येय रहैछ। तदोपरान्त घरे-घर आइ विभिन्न व्यंजन यथा दालि भरल पूडी यानि दैलपुडी, मुनिगाक विशेष तरकारी, छनुआ बरी, सतुआ भरल पूडी, दही आदि केर सेवन कैल जाइछ। आमक टिकुला आ तेकर चटनीक आइ विशेष महत्त्व होइछ।
वैशाख मासकेँ पूर्णिमास मानल जाइछ। वर्षकृत्यमे एहि दिनक ओहिना महत्त्व होइछ जेना माघ मास, ओहि समय जाडक अनुसार लोकक भोज्य पदार्थ गरम प्रकृतिक (जेना तिल आ गुड – खिचडी, घी, दही, पापड, तरुआ आदि) आ पितरक निमित्ते जाडहि अनुरूप दान-दक्षिणा देबाक प्रचलन छैक, ठीक तहिना वैशाख मासक सेहो ओतबे महत्त्व छैक आ भोज्य पदार्थ ठंढा प्रकृतिक (सतुआ, गुर, बरी, दही, सर्वत आदि) खेबाक आ पितरक नामपर गर्मी लायक दान जेना पंखा, छाता, जुत्ता आदि दान कैल जाइछ आ लोककेँ शीतल पेय केर भेंट कैल जयबाक विधान छैक।
आजुक दिन जलसँ विशेष कलश आदि भरि कय खुलल आकाशमे चन्द्रमाक सोमरस प्राप्तिक उद्देश्यसँ राखल जाइछ। दोसर दिन भने चुल्हा नहि जरेबाक विधान अछि। मात्र बसिया भोजन यानि काल्हि बनायल गेल बरी आ भात केर भोग देवता-पितर, घर-दुआरि, चौखैट-मोख आदि केँ सेहो देल जाइछ। तहिना पितर आदिकेँ सेहो बसिया जलसँ सींचन करैत, समाधि (सारा) पर बाँसक छिपिंगी के दू बगली गारि बीचमे माटिक डाबाकेँ अपनेसँ बाँटल साबेक डोरीसँ बान्हि – डाबाक जैडमे कनेक भूर कय ओहिसँ कूशक छीप नीचाँ मुँहें राखि डाबामे जल भरि पितरकेँ सेहो तृप्त होयबाक लेल सखा-संतान द्वारा समर्पण कैल जाइछ, खेत, खरिहान, कलम, गाछी, बारी, झारी, माल, जाल, धिया, पुता, घर, अंगना सबठाम घरक बुजुर्ग द्वारा बासि शीतल पाइनिक छींटा देल जाइछ।
हरेक पारिवारिक सदस्य द्वारा अपन माय-बाप व श्रेष्ठादिसँ जलक छींटा माथपर गोर लगैत ग्रहण कैल जाइछ। ‘जुडाइत रहू – जुडाइत रहू’ कहि आशीर्वादित होइत सब कियो अपन-अपन ईष्ट मित्र संग आजुक दिन विशेष रूपसँ जल आ माटि-कादो संग होलिये जेकाँ खूब धूरखेल खेलाइत छथि। दुपहरियामे स्नान-ध्यान सँ निवृत्ति पाबि युवा तुरिया सब कलम-गाछी दिशि जाइत छथि। सब गाछकेँ जुडेला उपरान्त क्रीडाक धुनमे शिकार सेहो खेलाइत छथि। मान्यता छैक जे आजुक दिन फसलकेँ नष्ट करऽवला जीब जँ सामने अभैर जाय तऽ ओकरा जरुर बद्ध करबाक चाही। नर्हिया, खिखिर, खर्हिया आदि विशेष रूपसँ युवा सबहक शिकार बनैत अछि। खूब हू-हा आ मनोरंजनात्मक दृश्य बनैत अछि। अलग-अलग टोली विभिन्न दिशामे छिडकल रहैत छथि, जहाँ कतहु कोनो शिकार नजैर पडैत छन्हि आ कि होहकारा शुरु होइछ आ लोक सब शिकारक पाछाँ दौडि पडैछ। शिकारमे मारल गेल जीवक माँस एक-दोसरकेँ कनेक-कनेक प्रसाद जेकाँ बाँटल जाइछ।
पाबैन केर सुखद संदेश:
उपरोक्त चर्चामे शालिवाहन द्वारा माटिपर जलक सिंचनसँ नव जीवन प्राप्ति आ नव उर्जासँ शत्रुदमन केर संदेश, संगहि अपन चारूकात रहल पर्यावरण संग मानवीय हित प्रति कृतज्ञता एहि पाबैनिक आध्यात्मिक संदेशरूपमे हमरा सब लेल स्पष्ट अछि आ निरंतर अनुकरणीय अछि। वर्तमान ग्लोबल वार्मिंग मे मानव लेल एहि महत्त्वपूर्ण संदेशकेँ आत्मसात करैत जीवनचर्या परिभाषित करबाक बहुत पैघ आवश्यकता सनातन हिन्दू धर्म ओ हमरा लोकनिक पुरखाक कुशाग्रताकेँ स्पष्ट करैत अछि।
वैज्ञानिक प्रासंगिकता:
एहि पाबैनिक समय दू अलग ऋतुकेर संधिकाल रूप थीक। एहि समय राति छोट आ दिन पैघ होमय लगैछ। प्रकृति नव रूप पकेड लैछ। एना लगैछ जे प्रकृति नवपल्लवरूपमे आबि सगर संसारकेँ नव-उर्जा प्रदान करब शुरु कय दैछ। मानव, पशु-पक्षी, जड-चेतन – समस्त प्रकृति प्रमाद ओ आलस्यकेर त्याग करैत सचेतन अवस्थाकेँ प्राप्त करैछ। एहि समय बर्फ सेहो पिघलनाय शुरु करैत अछि। आम पर टिकुला लागि जाइछ।
विक्रम संवत केर माहात्म्य:
एहि प्रतिपदाक दिन आइ सँ २०७३ वर्ष पूर्व उज्जयनी नरेश महाराजा विक्रमादित्य विदेशी आक्रांत शक सँ भारतवर्षीय-भूमि केर रक्षा केलनि आ अही दिन सँ कालकेर गणना प्रारंभ भेल। उपकृत राष्ट्रादि सेहो यैह महाराजाक नामस विक्रमी संवत कहि संबोधन कयलक। महाराज विक्रमादित्य राष्ट्रकेँ सुसंगठित कय शक केर शक्तिकेँ उन्मूलन करैत देशसँ भगौलनि आ शक सबहक मूल स्थान अरब मे विजयश्री प्राप्त केलनि। संगहि यवन, हूण, तुषार, पारसिक तथा कंबोज देशादि पर सेहो अपनी विजय ध्वजा फहरौलनि। हुनकहि स्मृति स्वरूप एहि प्रतिपदा संवत्सर केर रूप मे मनायल जाइछ और यैह क्रम पृथ्वीराज चौहान केर समय तक चलल। महाराजा विक्रमादित्य नहि केवल भारत केर वरन् समस्त विश्वक सृष्टि कयलन्हि। सबसँ प्राचीन कालगणनाक आधार पर प्रतिपदा केर दिनकेँ विक्रमी संवत केर रूप मे अभिषिक्त केलनि।
अही दिन मर्यादा पुरुषोत्तम भगवान् रामचंद्र केर राज्याभिषेक अथवा रोहण केर रूप मे मनायल जाइछ। यैह दिन वास्तव मे असत्य पर सत्य केर विजय दियाबयवला छी। यैह दिन महाराजा युधिष्टिर केर सेहो राज्याभिषेक भेल आर महाराजा विक्रमादित्य सेहो शक सबपर विजय केर उत्सवक रूप मे मनौलनि। आइयो यह दिन हमरा सबहक सामाजिक और धार्मिक कार्यकेर अनुष्ठानक धुरी-रूप मे तिथि बनिकय मान्यता प्राप्त कय चुकल अछि। यैह राष्ट्रीय स्वाभिमान आ सांस्कृतिक धरोहरकेँ बचाबयवला पुण्य दिवस थीक। हम सब प्रतिपदा सँ शुरु करैत नौ दिन मे छह मासक लिए शक्ति संचय करैत छी, फेर आसिन मासकेर नवरात्रि सँ शेष छह मासक लेल शक्ति संचय करैत छी।
हरि: हर:!!
(सन्दर्भ: विभिन्न स्रोत आ पूर्व-लिखित आलेखादि)


text:
गृहमंत्री केलथि भपटियाही में सीमा सुरक्षा बल प्रशिक्षण केन्द्र क शिलान्यास
ममता शंकर
सुपौल : केंद्रीय गृह सचिव सेवानिवृत्ति स पूर्व अपन मातृभमि कए एकटा बहुमूल्य सनेस देलथि। मंगलदिन गृहमंत्री मंत्री सुशील कुमार शिंदे सुपौल जिला क भपटियाही मे सीमा सुरक्षा बल प्रशिक्षण कैम्प क आधारशिला रखलथि।
एहि अवसर पर शिंदे कहला जे कोनो क्षेत्र कए पहचान स्थापित करबा लेल या पहचान बचा रखबा लेल विकास करब जरूरी अछि। ओ विकास लेल मिथिला क लालसा कए चर्च करैत कहला जे विकासपरक काज लेल जेना मैथिल जमीन दैत छथि ओ सराहनीय गप अछि। प्रशिक्षण केन्द्र लेल एहि क्षेत्रक लोक जेना राज्य सरकार कए 111 एकड़ भूखंड देलक अछि ओ देश लेल प्रेरणा क गप अछि। केन्द्रीय गृह मंत्री कहला जे एहि केन्द्र मे देश भरिक 1500 जवान कए प्रशिक्षण देल जाएत, मुदा स्थानीय युवा कए प्राथमिकता भेटत। एहि प्रशिक्षण केन्द्र क स्थापना लेल 98 करोड़ टका खर्च कैल जाएत आ इ केंद्र वर्ष 2014 तक बनि कए तैयार भ जाएत। केंद्र खुलला स युवा कए रोजगार क अवसर मुहैया भ सकत। ओ कहला जे केन्द्र सरकार एहि मद मे राशि क कमी नहि हुए दैत। ओ कहला जे राज्य सरकार सेहो एहि काज मे पूरा मदद क रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text: पटना। आखिरकार बिहार सरकार क ध्यान मिथिलाक बेटी पर गेल। पता नहि केतबा साल स इ मांग भ रहल छल जे राम नवमी क भांति कम स कम बिहार मे त सीताक जयंती पर अवकाश हेबाक चाही, मुदा एखन धरिक सरकार एहि पर राजी नहि भेल छल। मुदा पर्यटन मंत्री सुनील कुमार पिंटू कहला अछि जे जाहि तरह स भगवान राम क जन्मदिन (रामनवमी) पर सरकारी छुट्टी रहैत अछि, ओहि प्रकार स अगिला साल स सीता क जन्मदिन पर सेहो बिहार मे सरकारी छुट्टी घोषित कैल जा रहल अछि। इ जानकारी पर्यटन मंत्री सुनील कुमार पिंटू एकटा संवाददाता सम्मेलन मे देलथि। ओ कहला जे मिथिलाक लोकक मांग कए देखैत सरकार फैसला केलक अछि जे अगिला साल स रामनवमी क भांति सीता नवमी क दिन सेहो बिहार मे सार्वजनिक छुट्टी होएत। ओ कहला जे एहि स पर्यटन कए सेहो बढावा भेटत। ओना बिहार मे पर्यटकक बढैत संख्या स उत्साहित मंत्री कहला जे बिहार विदेशी पर्यटक क संख्या 6 लाख 36 हजार भ गेल अछि जे पिछला सालक मुकाबला मे 50 प्रतिशत बेसी अछि। ओ कहला जे राज्य क बेहतर विधि व्यवस्था क कारण विदेशी आ घरेलू पर्यटक क संख्या मे लगातार वृद्धि भ रहल अछि। पर्यटन मंत्री क अनुसार 2010 मे 1 करोड़ 91 लाख 28 हजार पर्यटक बिहार पहुंचलाह, जे पिछला साल स 20 प्रतिशत बेसी अछि। ओ कहला जे पर्यटक क संख्या मे आश्चर्यजनक वृद्धि भेल अछि। एहि वृद्धि कए देखैत पर्यटक क सुविधा बढेबा पर विचार कैल जा रहल अछि। ओ कहला जे सड़क क स्थिति नीक भेल अछि ताहि लेल आधुनिक वाल्वो लग्जरी कोच क संचालन पटना-रांची आ पटना -पूर्णिया रूट पर शुरू कैल गेल अछि। ओ कहला जे विमान परिचालक स अनुरोध कैल गेल अछि जे दिल्ली स पटना विमान सेवा कए बोधगया सेहो ल जेबाक व्यवस्था कैल जाए। एहि स पर्यटक कए सुविधा भेटत। पर्यटन मंत्री कहला जे पर्यटन कए बढ़ावा देबा लेल सरकार आओर प्रयास करि रहल अछि। ओ कहला जे भूटान-बिहार क बीच पर्यटन स्पेशल ट्रेन चलेबा लेल योजना तैयार भ चुकल अछि। बिहार राज्य पर्यटन विकास निगम क दिस स संचालित इ ट्रेन प्रत्येक सप्ताह क अंत मे एक दिन चलत। एकर संगहि चेन्नई स बिहार लेल पर्यटन स्पेशल ट्रेन सेहो चलत। एहि अवसर पर विभाग क प्रधान सचिव दीपक कुमार कहला जे पटना मे राति मे पर्यटकक मनोरंजन लेल एखन कोनो खास सुविधा नहि अछि, मुदा विभाग बहुत जल्द राजगीर, बोधगया आ पटना क गोलघर मे लाइट एंड साउंड शो क व्यवस्था करि रहल अछि। एकरा एहि साल क अंत तक पूरा करबाक लक्ष्य राखल गेल अछि।


text:
राखी के मन्त्र, रक्षा सूत्र के मन्त्र, मैथिलीमे अनुवाद आदि
ॐ येन बद्धो बली राजा दानवेन्द्रो महाबल:।
तेन त्वामनुबध्नामि रक्षे मा चल मा चल।।
मंत्रक अर्थ : – दानव’क महाबली राजा बलि जाहि सँ बान्हल गेल छलाह, ओही सँ अहाँके बान्हैत छी। हे रक्षे ! अहाँ चलायमान नञि छी, चलायमान नञि छी
धर्मशास्त्रक विद्वानक अनुसार रक्षासूत्र बान्हैत समय ब्राह्मण अथवा पुरोहित अपन यजमान सँ कहैत छथिन्ह जे जाहि रक्षासूत्रमें दानव’क महाबली पराक्रमी राजा बलि धर्मक बान्हनमें बान्हल गेल छलाह अर्थात धर्ममें प्रयुक्त कएल गेल छलाह ओहि सूत्रमें हम अहाँके बान्हैत छी, अहिके बाद पुरोहित रक्षासूत्र सँ कहैत छथि की हे तू स्थिर रहिए, स्थिर रहिए। अहि प्रकारक रक्षासूत्रक उद्देश्य ब्राहमण द्वारा अपन यजमानके धर्मके लेल प्रेरित आओर प्रयुक्त कर’ लेल अछि


text: पटना। बिहार क 2,500 टा राजकीय मध्य विद्यालय कए अगिल वर्ष तक उच्च विद्यालय मे तब्दील करि देल जाइत। राज्य क मानव संसाधन विकास मंत्री हरिनारायण सिंह कहलथि जे वर्तमान सरकार पिछला चारि टा वर्ष मे सब टा कए शिक्षा उपलब्ध करबाकनीति क तहत 15,500 टा नव विद्यालय खोललक अछि। ओ कहलथि जे विद्यालय मे शिक्षक क कमी कए देखैत सरकार 2.12 लाख शिक्षक क नियुक्ति केलक अछि। ओ कहलथि जे छात्र क उच्च शिक्षा देबाक मद्देनजर अगिल मार्च तक 2,500 टा राजकीय मध्य विद्यालय कए उच्च विद्यालय मे तब्दील कएल जाएत। ओ कहलथि जे विद्यालय मे 82,000 टा कमरा क निर्माण कराउल गेल अछि, जखनि कि उच्च विद्यालय क करीब 10 लाख टा छात्र-छात्रा कए साइकिल देल गेल अछि। ओ कहलथि जे राज्य मे 12वीं तक क सरकारी विद्यालय क भवन क निर्माण निविदा द कए कएल जाइत। ओ कहलथि जे एक किलोमीटर क परिधि क भीतर प्राथमिक विद्यालय खोलबाक योजना पर सरकार काज क रहल अछि। ओ कहलथि जे प्राथमिक विद्यालय मे चारि वर्ष क अंदर ढाई गुणा छात्र क इजाफा भेल अछिं।


text:
कैलालीके पूर्वी क्षेत्रके २० घर डुबानमे
पहुरा समाचारदाता
धनगढी, १९ असार । कैलालीके पूर्वी क्षेत्र डुबानमे परल बा । टमान लडिया ओ खोल्हवामे आइल बाह्र गाउँघरमे पेलके डुबान हुइल हो ।
बिफेक रात भारी वर्षा हुइलपाछे लडियो ओ खोल्हवामे बाह्र आइल बा । वर्षाके कारण भजनी नगरपालिका, बर्दगोरिया गाउँपालिका, जोशीपुर गाउँपालिका ओ घोडाघोडी नगरपालिकामे कुछ घर डुबानमे परल जिल्ला प्रहरी कार्यालय कैलाली जानकारी डेले बा ।
कार्यालयके प्रहरी नायब उपरीक्षक प्रतीक विष्टके अनुसार काँढा लडियामे बाहं आके जोशीपुर गाउँपालिका–३, राजीपुर ओ वडा नम्बर ४ फरिया गाउँमे कैके करिब २० घर डुबानमे परल बा । घरमे दुई फिटउप्प्रसम पानी पुगल जनागिल बा ।
अस्टेक, फरियास्थित हिरालाल चौधरीके घरमे पानी पेलके कच्ची घर भस्काइल विष्ट जानकारी डेलै । ‘घरके सक्कु सदस्यहे सुरक्षित स्थानमे सारल बा,’ उहाँ कहलै, ‘घरबाहेक और क्षति हुइल नैहो ।’
अस्टेक, बर्दगोरिया गाउँपालिका–६ स्थित बासकोटी (घैला) खोलामे बाह्र आके खोल्हवा किनारमे रहल करिब १६ घर डुबानमे परल बा । बाह्रसे एक गोरु ओ स्थानीयसे पोखरामे पालल मच्छी बहाइल प्रहरी नायब उपरीक्षक विष्ट जानकारी डेलै ।
अस्टेक, घोडाघोडी नगरपालिका–२ टनकपुरमे लक्ष्मी न्यौपानेके घर फेन डुबानमे परल जिल्ला प्रहरी कार्यालय जानकारी डेले बा । भजनी नगरपालिका–१ ओ ३ वडामे फेन कुछ घर डुबानमे परल बा । डुबानमे परल घरके विवरण संकलन करना कार्य हुइटीरहल इलाका प्रहरी कार्यालय भजनीके इन्चार्ज जनक धामी बटैलै । ‘यी वडामे पहिलसे डुबान हुइठ,’ उहाँ कहलै, ‘घर डुबलेसे फेन भारी समस्या हुइल नैहो । प्रहरीके टोली ओहोर खटल बा ।’
रात हुइल वर्षाके कारण जिल्लाके पूर्वी क्षेत्रमे रहल काँढा, कान्द्रा, पथरैयालगायत लडियामे बाह्र आइल जनागिल बा । भजनी नगरपालिकाके कुछ भूभाग जलमग्न हुइल वडा नम्बर १ के स्थानीय गंगाराम चौधरी बटैलै ।


text:
प्रयोगकर्ता वार्ता:Koavf
Koavf जी समस्त विकिपिडिया समुदाय के तरफ सँ अहाँके मैथिली विकिपिडिया मे हार्दिक स्वागत अछि । विकिपिडिया एक मुक्त विश्वकोश छी जे सब कोइ लिख सकए छी ।
- अखन धरि मैथिली विकिपिडियामे १३,७१९ लेख सभ अछि । एकरा बढेवाक लेल अहाँ हमर सभकऽ योगदानकऽ आवश्यकता अछि ।
- विकिपिडिया कोनो व्यक्तिके सम्पादन करए के लेल अधिकार दएत अछि । अहूँ एतए नव लेख लिखए लेल वा ए मे रहल लेखमे सुधार कऽ सकएत छी, मुदा विकिपिडियामे अहाँ कोनो विज्ञापन वा आत्मकथा नै लिख सकएत छी ।
- सबसँ पहिले दुटा लेख बैंसी पुछए जाए वाला प्रश्न आर विकिपिडिया:स्वशिक्षा पढए के लेल अनुरोध अछि ।
- अपन परिचय दए के लेल अहाँ अपन प्रयोगकर्ता पृष्ठ बनाएब । (परिचय देनाए कोनो अनिवार्य नै अछि)
- विकिपिडियामे नव लेख लिखएके लेल वा ए मे रहल लेख सभमे सम्पादन करएमे कोनो दिक्कत बुझाबए तहन वा विकिके बिषयमे कोनो प्रश्न, सुझाव दए के लेल चबुतरा वा प्रश्न पृष्ठ सम्पादन क अपन प्रश्न, सुझाव राखब ।
- विकिपिडिया सम्बन्धमे सामान्य जानकारी सभके लेल परिचय पृष्ठ देखब ।
- कोनो सहयोग कऽ लेल सहायता पृष्ठ देखब ।
- प्रयोग कऽ लेल प्रयोगस्थल पृष्ठ देखब ।
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रवन्धक सभसँ सम्पर्क करब ।
धन्यवाद! --- फाइल:Eagle.svg.png Tulsi Bhagat (Talk) १५:२४, २१ जनवरी २०१५ (NPT)
- @Tulsi Bhagat: Thanks! ई प्रयोक्ताकेँ मैथिली क' ज्ञान नहि अछि। (अथवा बूझबाक लेल बेसी प्रयास करै पडैत अछि) Koavf (talk) २२:१४, २१ जनवरी २०१५ (NPT)
Translating the interface in your language, we need your helpसंपादित करें
Please register on translatewiki.net if you didn't yet and then help complete priority translations (make sure to select your language in the language selector). With a couple hours' work or less, you can make sure that nearly all visitors see the wiki interface fully translated. Nemo १९:५१, २६ अप्रैल २०१५ (NPT)


text:
लेख
– स्नेहा प्रकाश ठाकुर
जतय चाह ओतय राह
“अहाँ केना मैनेज करैत छी ?” ई प्रशन हमरा स अनगिनत बेर पूछल जा चुकल अछि । और हर बेर हम ईहे जवाब दैत छी जे हम एक टा औरत छी और माँ भी, हम किछुओ कय सकैत छी । एक टा औरत खुद भी अपन ताकत नय बुझैत छै जाबत धरि ओ अपने माँ नहि बनि जाइत अछि ।
ई हम बस अपना बारे मे नहि अपितु समस्त संसार केर औरतक बारे मे कहैत छी । मुदा खास क’ हम मैथिल औरत त किछो कय सकैय छी अगर ठानि ली तँ । कियाक त बचपन सँ हम सब एहेन माहौल मे रहैत छी जे अपन रीति-रिवाज, संस्कार, पाबैन-तिहार आदि त जनिते छी संगहि अपन माय केँ देखिकय मल्टी-टास्किंग (एक संग कइएक काज करबाक कला) सेहो सीखि लैत छी।
और चूँकी हम सब आइ के महिला छी त पढ़ाई-लिखाई सब सँ सर्वोपरि अछि । बस कनेक टाइम मैनेजमेंट और ईच्छाशक्ति चाही ।
हम सब देखैत छी जे एक टा बच्चा केना अपन पिताक संग एडजस्ट करैत अछि । जहन ओ घर पर रहैत छथि त हुनका संग खेलाइत अछि, नहि त कनिको नै कनैत अछि और खेल में रमल रहैछ ।
बस ओहि तरहे अहाँ अपन काजक महत्व ओकरा बतबियौक । शुरु सँ अपन काज में ओकरा सब केँ सेहो इन्वौल्व करियौक । अहाँ भले ही किताब पढी, पेंटींग करी या खाली बैसल रही मुदा किछु समय अपना लेल निकालू । किछु काज करैत रहू । किछु नया हौबी कल्टिवेट करू या ऑनलाइन त आब बहुत अवसर भेटिते छैक, ओकर फायदा उठाउ । अपन बच्चा केँ समय दियौक लेकिन अपने आप केँ सेहो समय दियौक । और धीरे-धीरे ओ सब सेहो समझि जायत और एडजस्ट करय लागत । एहि बात मे कोनो बड़प्पन नहि छैक जे हमरा टाइमे नहि भेटैत अछि कहिकय अपना मे किछु नव सीखबाक-करबाक सामर्थ्य केँ समाप्त कय ली । टाइम निकालू । आइ अगर अहाँ आइ आत्मनिर्भर नहि होयब तँ काल्हि अहाँक बेटी केना होयत आत्मनिर्भर आ स्वाबलम्बी, से जरूर मंथन करू ।
अपन समय केँ स्मार्टली डिवाइड करू और एकटा टारगेट बनाउ जे हमरा एतेक समय में ई काज करबाक अछि आर फेर एतेक समय मे दोसर काज करबाक अछि । किछु दिन परेशानी होयत त लेकिन फेर आदति पड़ि जायत । और जे सटिस्फैक्शन होयत तेकर त अन्त नहि छैक ! हर दिन के टारगेट सेट करू और ऐगला दिनक स्ट्रेटजी राति मे सुतय सँ पहिने प्लान करू । बच्चा केँ अपन गाम-घरक बोली और पर्व तिहार जरुर सिखबियौक । बच्चा केँ आत्मनिर्भर बनाउ और अपनो बनू । सशक्त औरत तखनहि बनत सशक्त मिथिला ।


text:
मधेपुरा। 22 मार्च। मिस बिहार के विजेता रहल कोसी के बेटी रिचा राजपूत क' माया विद्या निकेतन परिसर दिस सँ सम्मानित कायल गेल। 2015-16 मे रिचा मिस बिहार व मिस बॉलीवुड केर अलावा अपन प्रतिभाक बल पर बरख 2015 मे गणतंत्र दिवस केर अवसर पर राष्ट्रपति प्रणव मुखर्जी, अमेरिका राष्ट्रपति बराक ओबामा, सेनाध्यक्ष जनरल दलबीर सिंह केर मौजूदगी मे रक्षा मंत्री मनोहर पर्रिकर सँ सम्मानित भ' चुकल छथि।
वर्तमान मे मिथिला पेंटिंग केर संरक्षण पर कार्यरत समाज सेविका क' सम्मानित करैत विद्यालय केर निदेशिका चंद्रिका यादव कहलनि कि रिचा सीमित संसाधन मे उपलब्धि हासिल केना छली। एहि मौका पर विद्यालय के निदेशक छात्रा सभक नि:शुल्क नामांकन केर घोषणा करैत कहलनि कि बेटी के आगु आनबाक जरुरत अछि। विद्यालय दिस सँ भेटल सम्मान सँ प्रफुल्लित रिचा अपन सफलताक पूरा श्रेय अपन माता - पिता क' दैत कहलनि कि यदि माता पिता केर सही मार्गदर्शन भेटे तेँ कुनु भी मुकाम क' आसानी सँ हासिल कायत जे सकैत अछि।
आगा ओ कहली कि ई सम्मान हमरा आओर आगू बढ़बाक लेल प्रेरित करत। मौके पर रिचा के पिता राकेश सिंह कहलनि कि रिचा परिवारक नहि, कोशी सहित पूरा प्रांत केर नाम रोशन केलीह। रिचा के प्रारंभिक शिक्षक रहल गणेश कुमार कहलनि कि रिचा आन छात्रा सभक लेल प्रेरणा छथि।


text:
गोपालगंज। 13 अक्टूबर। बिहार सरकार राज्य म' आब मनरेगा केर कॉन्सेप्ट बदलै बला अछि। लोग सभक मोन म' मनरेगा केर प्रति जे भ्रांति अछि, ओहिके दूर करबाक प्रयास कायल जे रहल अछि। प्रदेश म' जे बेरोजगार नौजवान छथि, ओ मुर्गी पालन, भैंस पालन वा डेयरी के काज करे चाहैत छथि, तेँ सरकार हुनका मनरेगा केर तहत शेड बना मुफ्त म' उपलब्ध करायत।
ई बात सूबे के ग्रामीण विकास विभाग सह संसदीय कार्य मंत्री श्रवण कुमार गोपालगंज म' कहलनि। श्रवण कुमार कैल्हि गुरुदिन गोपालगंज म' पार्टी कार्यकर्ता सभके संबोधित करैत घरी ई जानकारी देलनि। श्रवण कुमार कहलनि कि राज्य म' मार्च 2018 धरी सभ जिला म' 10 हजार खेल मैदान बनाओल जायत। हाई स्कूल, प्राइमरी स्कूल म' जेभी जमीन उपलब्ध अछि ओहिक घेराबंदी करि ओहिपर मिनी स्टेडियम बनाओल जायत।
ऐहिक अलावा, बिहार म' जलसंचय केर योजना चलाओल जायत। जाहिक तहत प्रदेश के बांध सभक पक्कीकरण करि नदी सभक पैन क' खेत धरी पहुँचाओल जायत। श्रवण कुमार आगा कहलनि कि बिहार क' 2019 तक खुला म' शौचमुक्त करबाक उद्देश्य राखल गेल अछि। स्वच्छता अभियान क' तेजी सँ चलबैत जाहि घर सभमे शौचालय नहि अछि। ओहि सभ घर म' शौचालय बनेबाक लक्ष्य राखल गेल अछि।


text:
समीना के जन्मदिन पर प्रवीण शुभकामना
उच्च शिक्षित आ समस्त विवेक सँ परिपूर्ण समीना बहिनक आइ जन्मदिन छी, एहि अवसर पर एक जेठ भाइ केर आशीर्वाद संग अनेकानेक शुभकामना। अपन जीवन मे जाहि ऊर्जा आ सकारात्मक सोच संग हर कार्य केँ करैत आयल अछि ताहि सँ आर नीक जेकाँ ओ आगुओ अपन सारा कर्तव्य पालन करत, आब त ओकरा एक माय केर भूमिका सेहो निभेबाक भार वहन करय पड़ि रहल छैक से अपन माय केर सब कर्तव्यनिष्ठ भूमिका अक्षरशः पालन करैत हुनकहु सँ बेसी विकसित आ वैज्ञानिक भूमिका निभायत सेहो शुभकामना।
हमरा दृष्टि में हिन्दू आ मुसलमान अलग धर्म रहितो मानवता केर प्रमुख धर्म सर्वप्रथम होइत छैक। अफसोस, ई तहजीब धर्मक नाम पर भारत केँ एक गहींर घाव (देशक विभाजन) कय केँ ब्रिटिश साम्राज्य व तत्कालीन सियासतदान बर्बाद कय देलकैक। तथापि जे शिक्षित समाज अछि ओ अपन हिन्दुत्व या इस्लामीत्व केँ व्यक्तिगत बुझि प्रथम मानवता धर्म केँ मानैत अछि। कन्फ्यूजन त बहुत छैक, तथापि कतेको परिवार भाईचारा केँ जिबैत अछि। समीना बहिन हमरा भाइ के रूप में स्वीकार कयलक, समाजक कुरीति विरूद्ध रहल, अशिक्षा आ पिछड़ापन केँ दूर भगेबाक लेल यथासंभव भूमिका निभेलक, ओकरा जीवन मे सदिखन सफलता भेटय हमर यैह चाहत अछि।
शिवहर सँ अछि, मैथिली लिखय बाजय में धखैत अछि। लेकिन प्रयास करैत अछि। जेहेन बाजत, तेहेन लिखत, बाकी भाषा संरचना केर ज्ञान हिन्दी मे छहिये, वैह मैथिली में सेहो लागू होइत छैक। मातृभाषा केर सेवा सँ प्रतिष्ठा उच्च होइत छैक। से सब बुझय। बाकी परोपकार केर काज में हमेशा लीन रहय। बस।
पुनः शुभकामना!😊
हरि हर!!


text:
“बहुमत एकटा भीड़क नाम थिक एकरा लग विवेक नहि होइत छैक आ’ ओ मनमाना ढंग सँ काज करैत अछि, आओर हमरा भीड़क परवाह नहि अछि।”
प्रो. ईशनाथ झा
“बहुमत एकटा भीड़क नाम थिक एकरा लग विवेक नहि होइत छैक आ’ ओ मनमाना ढंग सँ काज करैत अछि, आओर हमरा भीड़क परवाह नहि अछि।”
ई जबाब सुकरात देने छलाह क्रीटो कें, ओहि समय जखन क्रीटो सुकरात दिस विषक कटोरा बढ़ा रहल छल आ सुकरात सँ बहुमतक सम्मान हेतु आग्रह क’ रहल छल।
ईसापूर्व 399, वसंत ऋतु क प्रात:कालीन समय। एथेंस नगरमे 501 सदस्यीय विशालकाय जूरीक सभ सदस्य न्यायालय परिसर मे अपन आसन ग्रहण क’ लेने छलाह। जूरी कें 70 वर्षीय वृद्ध दार्शनिक सुकरात क विरुद्ध मुकदमा पर अंतिम सुनवाई करबाक छल आ निर्णय लेबाक छल। ई एकटा एहन मुकदमा चल जे आइयो संसारक समक्ष अनबूझ पहेली बनल अछि जे कियै एक गोट वृद्ध कें ओकर शिक्षा आ दर्शन लेल विश्वक प्राचीनतम संस्कृतिक संवाहक देशमे मृत्युदंड देल गेल !
न्यायालय मे जूरीक सामने एकटा प्लेटफॉर्म पर अभियोगकर्ता प्राचीन यूनानी कवि मिलेटस ( Meletus), राजनेता एनाइटस ( Anytus) एवं प्रभावशाली वक्ता लाइसन (Lycon) ठाढ़ भेलाह। दोसर प्लेटफॉर्म पर आरोपित सुकरात कें ठाढ़ कयल गेल। फैसला सुनबाक लेल विशाल यूनानी जनता सेहो मौजूद छल। प्लेटो समेत सुकरातक किछु शिष्य सेहो उपस्थित छल। प्लेटो एहि अभूतपूर्व मुकदमाक संपूर्ण विवरण अपन ‘एपोलॉजी’ (Apology) नामक आलेखमे केने छथि जकरा एखनहु प्रामाणिक मानल जाइत अछि। अभियोजन पक्ष सुकरात पर बहुत रास गंभीर आरोप लगबैत मृत्युदंडक माँग केलक।
मुख्य आरोप निम्नलिखित अछि –
- सुकरात एथेंस क देवी-देवताक पूजा नहि करैत छथि, ओ नास्तिक छथि।
- ओ एथेंसवासी नवयुवक कें भ्रष्ट करैत छथि, बरगलबैत छथि।
- ओ भूमिगत एवं आकाशीय वस्तुक खोजबीन करैत छथि, नीक चीज कें अधलाह आ अधलाह कें नीक साबित करैत रहैत छथि।
- ओ वाचाल छथि आ बड्ड भाषण दैत छथि एवं अपन भाषण मे सूर्य कें पाथर आ चंद्रमा कें माटि संँ बनल कहैत छथि।
यद्यपि वास्तविकता ई छल जे सुकरात यूनानक तत्कालीन सत्ताधारी दलक घोर विरोधी अभिजात्यवर्गीय दल संँ निकट संबंध रखैत छलाह। आरोप सभक उत्तर दैत सुकरात बाजल छलाह — “यदि ई सत्य थिक जे हम एथेंसक युवक कें गुमराह करैत छी तँ कि हम एत्ते मूर्ख छी जे ई नहि बूझि सकब जे यैह लोक एक दिन हमरो क्षति पहुँचा सकैत अछि। हम अपन भाषण मे सत्य बजैत छी, अपन वैचारिक उद्गार प्रकट करैत छी आ हमर कथन कथमपि लच्छेदार आ अलंकारिक नहि होइत अछि।”
नास्तिक हेबाक आरोप कें नकारैत सुकरात भरल न्यायालय मे बाजल छलाह, “हम एथेंसक देवी-देवताकें नहि मानैत छी, परन्तु ईश्वर पर हमरा पूर्ण विश्वास अछि अटूट आस्था अछि, अगाध श्रद्धा अछि। तैं नास्तिकताक आरोप सर्वथा अनुचित अछि। कोनो बुझनुक व्यक्ति कोनो काज करैत काल मात्र यैह देखैत अछि जे काज ठीक अछि कि गलत ! कोनो व्यक्ति सही काज करैत समय मृत्युक परवाहि नहि करैत अछि। ईश्वर हमरा सत्यक अनुसंधान करबाक काज देने छथि आ जँ हम अपन से काज छोड़ि देब तँ ईश्वरक अवज्ञा हैत। हमरा लेल मृत्यु सँ डरेनाइ उचित नहि थिक।”
दोष सिद्ध भेलाक बाद अभियोजन पक्ष आ बचाव पक्ष दुनू कें दंड प्रस्तावित करबाक अवसर देल गेल। अभियोजन पक्ष तँ पहिनहि मृत्युदंड मँगने छल, लेकिन सुकरात स्वयं दंडक बदला मे ईनामक माँग केलनि, संगहि जीवनपर्यन्त मुफ्त राजकीय भोजन उपलब्ध करेबाक माँग केलनि। ई सूनि जूरी आओर भड़कि उठल। सुकरात न्यायालयीय प्रक्रिया कें गंभीरता सँ लइए नहि रहल छलाह। ओना सुकरातक शिष्य सब विशेषतया प्लेटो आर्थिक दंडक प्रस्ताव देलक जे बहुमत सँ ठुकरा देल गेल। अंततः 360 सदस्य मृत्युदंडक पक्ष मे मतदान कयलक। सुकरात स्वयं कें आसन्न मृत्युक लेल तैयार क’ चुकल छलाह तैं सजा कम करबाक वा हल्लुक करबाक कोनो अपील नहि केलनि आ बहुमतक अन्याय रूपी जहर पीबाक लेल उद्यत् भ’ गेलाह।
मृत्युदंडक लेल प्रस्तुत सुकरात एथेंसवासीक समक्ष अपन अंतिम भाषण मे बजलाह —- “अहाँ लोकनि जे हमरा विरुद्ध मतदान केलहु तकर सजा अवश्य पायब, आ’ ओ सजा होयत जे कोनो समय आओत जखन हमर दंडकें अहीं सब धिक्कार करब। हम सत्तरि वर्ष जीब चुकल छी। किछु बरखमे प्राकृतिके रूप सँ अहाँ सब सँ पिण्ड छूटि जैतै। व्यर्थे अहाँ सब ई कलंक माथ पर लेलौं। हम ककरो सँ दयाक भीख नहि माँगब कियैक तs ई मनुष्यता सँ आओर नीचा उतरब होयत। भीखमे देल जीवन सँ श्रेष्ठ थिक मृत्यु। हम बहुमतक इच्छा कें सहर्ष स्वीकार करैत छी। मृत्यु या तs स्वप्नहीन निद्रा थिक या मृतकक आत्मा कोनो दोसर लोक मे चल जाइत अछि। दुनू परिस्थिति मे मृत्यु कोनो प्रकारक दुख नहि दैत अछि। हम अपन सत्यान्वेषी काज अन्यान्यो लोक मे जारी राखब।”
सुकरात अपन अंतिम संबोधन मे जतेक वाक्य कहलनि ओ मानवमात्रकें हर युगमे प्रेरणा दैत रहत। ओ कहैत छथि —– “आब समय भ’ चुकल अछि। हमर महाप्रयाणक आ अहाँ सबहक जीवन जीबाक। जीवन पैघ अछि वा मृत्यु, ई तs ईश्वर जनैत छथि, मात्र ईश्वर।” सुकरात एक गोट गरीब मूर्तिकारक पुत्र छल जे एथेंस मे सड़क पर घूमैत रहल छल आ’ लोक कें अपन विद्रोही दार्शनिक विचार सँ अवगत करबैत रहैत छल। सामान्य लोक ओकर बातक प्रति अति आकर्षित होइत रहै छल। सुकरात यूनान एवं पश्चिमी देशक प्रथम दार्शनिक छलाह। प्लेटो हुनक प्रिय शिष्य छलाह एवं प्लेटोक शिष्य अरस्तू छलाह।
जखन सुकरातक शिष्य आ प्रशंसक सब मृत्युदंड सँ बचबाक लेल हुनका चुपचाप एथेंस छोड़ि देबाक सलाह देलकनि तखन सुकरात कहलनि : ” हम मृत्यु सँ भयभीत नहि छी। मृत्यु एक मानवीय वरदान थिक। हम एथेंस में यूनानक नीक नागरिक जकाँ रहब आ विष पी लेब।” ई कहलाक बाद सुकरात हेमलॉक ( hemlock) नामक विषक मिश्रण पीबि प्राण त्यागि देलनि। जिनका विरोधी देशद्रोही कहैत छल ओ यूनानक सपूत निकलल।बहुमत सँ लेल गेल प्रत्येक निर्णय लोककल्याणकारी नहि होइत अछि।


text:
मुकुंद मयंक
दरभंगा । एक दिस मिथिला लौट रहल मजदूरक संख्या लाख से दू लाख पहुंच रहल छल त दोसर दिन टवीटर पर लाख स दू लाख ट्वीट इंडस्ट्री इन मिथिला हैशटैगक संग ट्रेंड क रहल छल। मजदूर आ मांग क बीच अगर किछु गायब छल त ओ छल निवेशक आश्वासन। जेकर बाट तकैट बाट पर पैदल मजदूर चलैत आबि रहल अछि। मुदा एतबा जरुर जे पछिला पांच सप्ताह से शुरु भेल #Tweet4Mithila मुहिम आब हजार स लाख मे पहुंच गेल। सोशल मीडिया क एहि दुनिया मे मिथिला आब अनजान शब्द नहि रहल। पिछला पांच सप्लाह स कम स कम एक दिन दुनिया एहि नाम स परिचित होइत अछि। लगभग 10 हजार ट्वीट संख्या स शुरू भेल इ मुहिम पिछले एक माह क अंदर ट्वीटर ट्रेंड में पहिल स लकए पांचम पायदान तक ट्रेंड भ चुकल अछि। 17 मई कए भेल ट्रेंड #IndustryInMithila अभूतपूर्व रहल। भारत क अलावा 30 आओर देश स 3200 लोग लगातार ट्वीट करैत रहलाह। 12 बजे स 7 बजेक दौरान एहि हैशटैग स कुल 2 लाख 26 हजार ट्वीट भेल। ट्रेंड क पोटेंशियल रीच 24 करोड़ लोक तक रहल। एहि मुहिम स जुड़ल लोकक कहब अछि जे इ कोनो पार्टी या संगठनक मुहिम नहि छी, ताहि एहि मे संख्याक एखन आओर बढोतरी होएत।
एहि संबंध मे राजेश झा कहैत छथि जे इ मुहिम मिथिलाक राजनीति कए बदलत। जात-पात, धर्म कर्म स आगू जा मिथिला कए एकजुट करत। एहि मुहिम पर एखन धरि कोनो संस्था या राजनैतिक दल क प्रभाव नहि पडल अछि ताहि लेल एकर विस्तारक संभावना प्रबल अछि। मिथिला मात्र लेल लोक सोचब शुरु केलक अछि। एहि मे प्रबुद्ध, युवा वर्ग, साहित्यकार, शिक्षा और उद्योग से जुड़े लोक संग राजनैतिक दलक नेता सेहो शामिल छथि। एकटा प्लेटफॉर्म पर एतबा मैथिल जमा भेल इ कोनो चमत्कार स कम नहि। एहि मुहिम मे MNC कंपनी मे काज केनिहार मैथिल सेहो छथि आ पलायन क दंश झेल रहल मजदूर वर्ग सेहो. एतबे नहि लगभग 30टा देश स मैथिल एहि मुहिम मे शामिल छथि।
मिथिलाक प्रवासी उद्योगपति एहि मुहिम कए केतबा गंभीरता स ल रहल छथि। हुनका दिस स कोनो निवेशक योजनाक घोषणा या विचार करबाक सूचना देल जा रहल अछि। मुहिम स जुडल लोग एहि सवाल पर एखन चुप भ जाइत छथि। कहैत छथि जे मुहिम एखन लोक कए एकजुट क रहल अछि आगू निवेश लेल दबाव सेहो जरुर बनाउत। जमीन पर सेहो माहौल बदलत।
मुहिम स जुड़ल एकटा अन्य सदस्य अनूप चौधरी कहैत छथि जे – “हमर उद्देश्य मिथिला क हित कए आगू ल जायब अछि। सुतल सरकार आ जनप्रतिनिधि सब कए जगेबाक उद्देश्य स हमरा सब कए एकजुट होएब जरुरी अछि। इ मुहिम एखन धरि सफल रहल अछि।”
प्रकाश कामती कहैत छथि – “हम मैथिली भाषा, इलाका मे बेहतर परिवहन व्यवस्था, अस्पताल, हवाई अड्डा, आईटी सेक्टर, शिक्षा स जुड़ल सुधार, कृषि जनित उद्योग धंधे, खादी आ कुटीर, मछली पालन आदि विषय पर आवाज उठा रहल छी। एहि बेर हमर सबहक तैयारी पैघ स्तर पर अछि आ योजना बहुत पुख्ता बनल अछि। कामती एकटा गप बहुत जिम्मेदारी स कहला जे मिथिला मे आब निवेशक कए मदद लेल सेहो एकटा समूह तैयार भ रहल अछि। हम सब केवल आलोचनात्मक काम टा नहि करब बल्कि सरकार आ निवेशक कए मदद सेहो करब। कुछ योजना पर शुरूआती काज सेहो भ रहल अछि। ज्योति झा कहैत छथि – “एकर क्रेडिट कोनो दल, व्यक्ति बा संस्था कए नहि देल जा सकैत अछि। अगर कियो दावा करैत छथि त ओ झूठ अछि। एकर क्रेडिट कोनो दल या संगठनक सदस्य नहि ल सकैत छथि। इ मुहिम एहि कारण सफल भ रहल अछि किया कि एकर क्रेडिट हर एक मैथिल कए लग मे अछि। देश विदेश सब ठाम स मैथिल एहि मुहिम मे अपन हिस्सेदारी द रहल छथि।” एमएसयू स जुडल आदित्य मोहन आ अनूप मैथिल सेहो एहि कहैत छथि जे एहि मुहिम मे कोनो दल या संगठन मात्र शामिल नहि अछि बल्कि इ समस्त मैथिल क मुहिम छी। ओना कांग्रेस क एकटा छोटगर कार्यकर्ता इ दावा केलथि अछि जे एहि मुहिमक पाछू कांग्रेस अछि मुदा अखबार मे प्रकाशित एहि समाद कए समाज मे लोक हस्यास्पद बता रहल अछि।


text:
खुफिया एजेंसी के रिपोर्ट जे बीच-बीच मे पेपर सभ मे आबैत रहैत अछि... ओहि मे साफ कहल जाएत अछि जे बॉर्डर इलाका पर भारत के ध्यान देबय के जरूरत अछि. अपराधी सभ अपराध कs खुलल सीमा स नेपाल भागि जाएत अछि. आ विदेशी अपराधी... आतंकवादी नेपाल द भारत आबि जाएत अछि.
आतंकवादी सभ के लेल आबय-जाए लेल नेपाल बॉर्डर पार करनाय एहि घर सं ओहि घर मे जनाए जका रहैत अछि. मुम्बई कांड के लs क जे आंतकवादी मदनी पकड़ाएल अछि ओ मधुबनीए के अछि. मदनी बासोपट्टी सं जनकपुर जा ओहि ठाम फर्जी पासपोर्ट बनाबय आओर लोक सभ सं रास्ता सं भटकाबय के काज करैत छल. नहि जाने अपना संग इलाका के कतेक लोक के जोड़ने होएत ओकर कोनो ठेकान नहि.
मिथिलाक अपन इलाका जे मधुबनी पेंटिंग के लेल जानल जाएत अछि. माछ... मखान... पान... आम... लीची के लेल जानल जाएत अछि आब ओ आतंकी आओर अंडरवर्ल्ड के सम्पर्क के लेल जानल जा रहल अछि. जाली नोट... ड्रग्स... हथियार आओर अवैध मानव तस्करी के लेल बदनाम भ रहल अछि. नेपाल के संग सैकड़ों किलोमीटर के खुलल सीमा लोक सभ के आपसी रिश्ता बनल रहय एहि लेल राखल गेल रहय. मुदा एकर दुरुपयोग भ रहल अछि. जेहिआ सं माओवादी आंदोलन चलल अछि तेहिआ से त आओर हाल खराब अछि. बांग्लादेशी आओर दोसर देश के लोक के भारत मे घुसय के लेल ई स्वर्ग रास्ता जका अछि. ओना सीमा पर कइटा विदेशी पकड़ा सेहो चुकल अछि. आओर जहा तक मदनी के बात अछि त ओ पहिल नहि अछि. मदनी सं पहिने मुम्बई विस्फोट कांड मे मधुबनी जिला के कलाम अंसारी के सेहो गिरफ्तार कएल जा चुकल अछि. ओ नेपाल भ पाकिस्तान गेल छल फेर ओहि ठाम सं आबि मुम्बई चलि गेल . उत्तर प्रदेश के रामपुर मे जे CRPF कैंप पर हमला भेल रहय ओहि मामला मे सेहो सकरी के सबाउद्दीन के गिरफ्तार कएल गेल रहय. इहो पाकिस्तान जाक प्रशिक्षण लेने रहय. एकरा सभ जका कतेक होएत जकरा बारे मे लोक सभ के पता नहि होएत.
मिथिला के लोक के चाही जे ओ अपना आस पास के लोक पर नजर रखताह... कोनो गैर कानूनी काज होएत देखाए त पुलिस... प्रशासन के खबर करैथि. ओना पिछला दस- पंद्रह साल मे वोट के राजनीति के ल क सरकार कोनो खास कदम नहि उठएक. वोट के राजनीति देश के गर्त मे ल जाएत. नेता सभ के एहि सभ सं ऊपर उठि देश के बारे मे सोचबाक चाही.


text:
मुंबई। 11 नवम्बर। [जितमोहन झा (जितू)] हमरा चाही मिथिला राज्य, मुदा कोना भेटत 'अलग मिथिला राज्य' ? ई सवाल हरेक मैथिलक मोन मे सदिखन उठैत रहैत अछि, आओर एहि तरहक सवाल उठब सेहो जायज अछि। हम सभ नीक जोका बुझैत छी जे मिथिलाक कैको सपूत अलग मिथिला राज्य लेल दिन राति एक करीकेँ अभियान चला रहल छथि। मुदा की दू - चारि गोटा (जे निःस्वार्थ भाव सँ एहि अभियान केँ आगू बढ़ा रहल छथि) केर प्रयास सँ नवा मिथिला राज्य केर निर्माण संभव अछि?
मिथिला राज्य अभियान केँ आगू बढ़ेबाक लेल एक सँ एक विद्वान मैथिल वृन्द लागल छथि, तखन ई अभियान सफल किएक नहि भ' रहल अछि ?
एतेक बड़का सवाल केँ जबाब देब हमरा एहेन अज्ञानी मैथिलक लेल संभव नहि बुझैत अछि, किएक जे हम पहिने कही चुकल छी जे एहि अभियान केँ आगू बढ़ेबाक लेल एक सँ एक विद्वान मैथिल वृन्द लागल छथि।
हमरा एहेन अज्ञानी केँ जतबा बोध अछि, ओहिक मुताविक एखन धरी "अलग मिथिला राज्य" लेल चलाओल जे रहल अभियान असफल होयबाक मुख्य कारण निम्न प्रकारे अछि;
एहि तरहक बहुत रास बात अछि जाहि चलते कैको बरख सँ कैको संगठन/समाजसेवी द्वारा चलाओल जे रहल ई अभियान जस केँ तस पड़ल अछि, आओर जाधरि उपरोक्त बात पर अभियानी लोकनि ध्यान नहि देथिन कहियो ई अभियान सफल नहि होयत। यदि उपरोक्त बात पर ध्यान देल जाए तेँ संसाभ विश्वास क' सकैत छी जे एहि अभियान केँ मिथिलाक एक - एक बच्चा केर सहयोग भेटत किएक जे किनका अप्पन अधिकार नहि चाही?
- अलग मिथिला राज्य अभियान केँ जतेक मुख्य अभियानी छथि हुनका सभक सोच ई छैन्ह जे ओ असगरे "मिथिला राज्य" केर निर्माण करबा मे सक्षम छथि ताहिलेल एहि अभियानक मुखिया हुनका नियुक्त कायल जाए।
- एहि अभियान केँ आगू बढ़ेबाक लेल एक केँ बाद एक नवा संगठन/समूह केर निर्माण होयत अछि, आओर ओहि संगठन केँ मुखिया पदक दावेदार क' जखन केओ मोजर नहि दैत छैन्ह तेँ फेर सँ एक अलग संगठन/समूह तैयार भ' जायत अछि।
- हम सभ मैथिल सदिखन ई बुझैत छी जे हमरा सनक काविल केओ छबे नहि करैथ ताहिलेल हम जे कही उवे होयबाक चाही अथवा हम जे निर्णय देलहुँ ओ सभके मान्य होयबाक चाही।
- किछु संगठन केर कुकृतिक कारण मैथिल समाजक नजैर मे मैथिल - मिथिला सँ संबंधित सभ संगठन सिर्फ आओर सिर्फ "चंदा केर धंधा" करबाक लेल बनाओल जायत अछि। कैको जगह ऐहिक सच्चाई सेहो सभक समक्ष आयल अछि।
- मिथिला राज्य अभियान केँ सफल बनेबाक लेल अभियानी लोकनिकेँ मैथिल समाजक हृदय मे जगह बनबे पड़तनि आ ई तखने संभव अछि जखन मिथिला राज्य अभियानी मैथिलक सुख/दुख घरी मैथिलक संग ठाढ़ हेथिन, नहिकी बाढ़ि एहेन बड़का आपदा सभमे सेहो अदृश्य रहथिन। एहि स्थिति मे मैथिल समाज कहियो एहि अभियानक संग नहि देता।
- मिथिला राज्य लेल मिथिला मे अभियान चलेबाक जरुरत अछि। मुम्बई, दिल्ली आ आन शहर मे चलाओल जे रहल सभ अभियान निरर्थक अछि।
- कोनो सफल अभियान चलेबाक लेल आपसी एकता केर जरूरत होयत अछि जाहिसँ हम सभ मैथिल कोसो दूर छी। आजुक समय मे समस्त मिथिला राज्य अभियानी केँ उद्देश्य एक अछि, मुदा अभियान टुकड़ी - टुकड़ी मे चलाओल जे रहल अछि।
- मैथिल यदि सच मे "अलग मिथिला राज्य" चाहैत छथि तेँ सभसँ पहिने टुकड़ी - टुकड़ी मे चलाओल जे रहल अभियान आओर अभियानी केँ एक सूत मे बान्हबाक प्रयास कायल जाए किएक जे ऐहिक बिना ई अभियान कहियो सफल नहि भ' सकैछ।
- हम सभ यदि अप्पन नजैर घुमाबी तेँ देखब कि अलग मिथिला राज्य अभियान केर चिंता अगबे प्रवासी मैथिल सभके छैन्ह, मिथिलाक धरातल पर किनको ऐहिक बोध नहि कि एहि तरहक कोनो अभियान चलाओल जे रहल अछि आओर ऐहिक जरुरत छबो करे वा नहि।
- यदि प्रवासी मैथिलक बल पर हम सभ एहि अभियान केँ आगू बढ़ायब तेँ अभियान कते धरी आगू बढ़त? सच गप ई अछि जे प्रवासी मैथिल एहि अभियान केर समर्थन किछु पाई केर सहयोग करैत अगबे सोशल मीडिया पर क' सकैत छथि धरातल पर नहि।
- प्रवासी मैथिल धरातल पर समर्थन एहि लेल नहि क' सकैत छथि किएक जे 70% प्रवासी मैथिल जखन परदेश मे दू टाकाक उपार्जन करैत छथि तखन हुनक घर केँ चूल्हा जड़ैत छैन्ह आओर केओ जिम्मेवार मैथिल नहि चाहता कि एहि अभियानक पाछू हुनकर घरक चूल्हा बंद भ' जाए।
- हम सभ यदि प्रवासी मैथिलक बल पर ई अभियान केँ सफल बनबे चाहैत छी तेँ सभसँ पहिने हमरा सभके बहुत नमहर फंड केर व्यवस्था करे पड़त ताकि हम सभ प्रवासी अभियानी केँ ई विश्वास दिया सकी जे अहाँ आंदोलन केँ सफल बनेबाक लेल मिथिलाक धरातल पर आऊ, अहाँक घरक चूल्हा कहियो बंद नहि होयत। आओर ई अगबे कथनी नहि होयबाक चाही हमरा सभके करे सेहो पड़त।
- अपने यदि देखब तेँ अलग मिथिला राज्य अभियान अगबे सोशल मीडिया पर चलाओल जे रहल अछि जाहिकेँ मिथिलाक धरातल पर उतारबाक जरुरत अछि।
धन्यवाद।
जय मैथिल, जय मैथिली, जय मिथिला।
- अलग मिथिला राज्य अभियान केँ जतेक मुख्य अभियानी छथि हुनका सभक सोच ई छैन्ह जे ओ असगरे "मिथिला राज्य" केर निर्माण करबा मे सक्षम छथि ताहिलेल एहि अभियानक मुखिया हुनका नियुक्त कायल जाए।
- एहि अभियान केँ आगू बढ़ेबाक लेल एक केँ बाद एक नवा संगठन/समूह केर निर्माण होयत अछि, आओर ओहि संगठन केँ मुखिया पदक दावेदार क' जखन केओ मोजर नहि दैत छैन्ह तेँ फेर सँ एक अलग संगठन/समूह तैयार भ' जायत अछि।
- हम सभ मैथिल सदिखन ई बुझैत छी जे हमरा सनक काविल केओ छबे नहि करैथ ताहिलेल हम जे कही उवे होयबाक चाही अथवा हम जे निर्णय देलहुँ ओ सभके मान्य होयबाक चाही।
- किछु संगठन केर कुकृतिक कारण मैथिल समाजक नजैर मे मैथिल - मिथिला सँ संबंधित सभ संगठन सिर्फ आओर सिर्फ "चंदा केर धंधा" करबाक लेल बनाओल जायत अछि। कैको जगह ऐहिक सच्चाई सेहो सभक समक्ष आयल अछि।
- मिथिला राज्य अभियान केँ सफल बनेबाक लेल अभियानी लोकनिकेँ मैथिल समाजक हृदय मे जगह बनबे पड़तनि आ ई तखने संभव अछि जखन मिथिला राज्य अभियानी मैथिलक सुख/दुख घरी मैथिलक संग ठाढ़ हेथिन, नहिकी बाढ़ि एहेन बड़का आपदा सभमे सेहो अदृश्य रहथिन। एहि स्थिति मे मैथिल समाज कहियो एहि अभियानक संग नहि देता।
- मिथिला राज्य लेल मिथिला मे अभियान चलेबाक जरुरत अछि। मुम्बई, दिल्ली आ आन शहर मे चलाओल जे रहल सभ अभियान निरर्थक अछि।
- कोनो सफल अभियान चलेबाक लेल आपसी एकता केर जरूरत होयत अछि जाहिसँ हम सभ मैथिल कोसो दूर छी। आजुक समय मे समस्त मिथिला राज्य अभियानी केँ उद्देश्य एक अछि, मुदा अभियान टुकड़ी - टुकड़ी मे चलाओल जे रहल अछि।
- मैथिल यदि सच मे "अलग मिथिला राज्य" चाहैत छथि तेँ सभसँ पहिने टुकड़ी - टुकड़ी मे चलाओल जे रहल अभियान आओर अभियानी केँ एक सूत मे बान्हबाक प्रयास कायल जाए किएक जे ऐहिक बिना ई अभियान कहियो सफल नहि भ' सकैछ।
- हम सभ यदि अप्पन नजैर घुमाबी तेँ देखब कि अलग मिथिला राज्य अभियान केर चिंता अगबे प्रवासी मैथिल सभके छैन्ह, मिथिलाक धरातल पर किनको ऐहिक बोध नहि कि एहि तरहक कोनो अभियान चलाओल जे रहल अछि आओर ऐहिक जरुरत छबो करे वा नहि।
- यदि प्रवासी मैथिलक बल पर हम सभ एहि अभियान केँ आगू बढ़ायब तेँ अभियान कते धरी आगू बढ़त? सच गप ई अछि जे प्रवासी मैथिल एहि अभियान केर समर्थन किछु पाई केर सहयोग करैत अगबे सोशल मीडिया पर क' सकैत छथि धरातल पर नहि।
- प्रवासी मैथिल धरातल पर समर्थन एहि लेल नहि क' सकैत छथि किएक जे 70% प्रवासी मैथिल जखन परदेश मे दू टाकाक उपार्जन करैत छथि तखन हुनक घर केँ चूल्हा जड़ैत छैन्ह आओर केओ जिम्मेवार मैथिल नहि चाहता कि एहि अभियानक पाछू हुनकर घरक चूल्हा बंद भ' जाए।
- हम सभ यदि प्रवासी मैथिलक बल पर ई अभियान केँ सफल बनबे चाहैत छी तेँ सभसँ पहिने हमरा सभके बहुत नमहर फंड केर व्यवस्था करे पड़त ताकि हम सभ प्रवासी अभियानी केँ ई विश्वास दिया सकी जे अहाँ आंदोलन केँ सफल बनेबाक लेल मिथिलाक धरातल पर आऊ, अहाँक घरक चूल्हा कहियो बंद नहि होयत। आओर ई अगबे कथनी नहि होयबाक चाही हमरा सभके करे सेहो पड़त।
- अपने यदि देखब तेँ अलग मिथिला राज्य अभियान अगबे सोशल मीडिया पर चलाओल जे रहल अछि जाहिकेँ मिथिलाक धरातल पर उतारबाक जरुरत अछि।


text:
वेश्या विरुद्धक हिंसा
वेश्या विरुद्धक हिंसा वेश्या वृत्तिके घृणित दृष्टीकोणसँ देखनिहार आ वेश्याके शाररिक यातना देनाए सम्भोगक लेल एलटा सामान्य खेलौना जका व्यवहार करनाए आ हत्या मारि पिट करनाए जका कार्यके वेश्या उपर भेल हिंसा कहल जाइत अछि । वेश्या वृत्तिके समाजमे घृणित दृष्टिसँ देखनाए मुख्य कारण सेहो वेश्या उपर हिंसा होमए के दोसर कारण छी । वेश्या शब्दमे सेहो हिंसा भएल सुनल जाइत अछि एकटा घटना अनुसार विवाह होमए लागल अवस्थामे एक पुरुष कोनो रिस आवेगमे आबि महिलाके वेश्या शब्दक गाली मात्र करलाक कारण ओ दुनूक सम्बन्ध सदाक लेल समाप्त भेल छल । वेश्या अर्थात यौनकर्मी अर्थात महिलाद्वारा कएल जाइवला एक प्रकारक पेशा छी । ई पेशा प्राय कठिन अवस्थामे कएल जाइवला बात ई क्षेत्रक महिलासभ बताबैत अछि ।[१]
सन्दर्भ सामग्रीसभ[सम्पादन करी]
- ↑ Rodríguez Martínez, Pilar. "An Intersectional Analysis of Intimate Partner Violence and Workplace Violence among Women Working in Prostitution."Revista Española De Investigaciones Sociologicas no. 151 (July 2015): 123-138. SocINDEX with Full Text, EBSCOhost (accessed November 2, 2015).


text:
मुंगेर। 06 फरवरी। मिथिलाक कैको जिलाक किछु नहि किछु अलग फोटो बेसी काल मीडिया केर माध्यम सँ हमरा सभक समक्ष आबैत रहैत अछि। जाहिकेँ देखलाक बाद लागैत अछि कि वाकई मे अप्पन मिथिला एतेक पिछड़ल अछि। खैर, ऊपर देखकर द' रहल फोटो कुनू चारा नहि बल्कि मुंगेर केँ एक प्राइमरी स्कूलक अछि।
दरअसल, ई फोटो मुंगेर केँ अछि। एहिठामक एक ब्लॉक मे साक्षरता कार्यालय सँ सटल सरकारी स्कूलक भवन आय कैल्हि अतिक्रमणकारी सभक कब्ज़ा मे अछि। स्कूलक छत पर अतिक्रमणकारी सभ पुआरक ढेर लगा लगा देना अछि। ऐहिक लेल ग्रामीण सभ कैको बेर आवाज सेहो उठेलक मुदा जिम्मेदार फिलहाल चुप अछि। एहिठामक एक सीनियर वकील कहलनि कि अधिकारी सभक नाकक निचा सरकारी भवन केर अतिक्रमण कायल गेल अछि। मुदा ऐहिकेँ हटेबामे कियो रूचि नहि देखा रहल अछि।


text:
भाषा-साहित्य केर संरक्षण-संवर्धन पर ३२,८०३ टाकाक खर्च, लेकिन केजरीवाल सरकार द्वारा भाषिक संगठनक नाम पर राजनीति करबाक एकमात्र कार्यक्रम पर ७,६२,३५६ टाकाक खर्चः सूचनाक अधिकार प्रयोग सँ अमर नाथ झा कयलनि अछि पर्दाफाश!!
दिल्ली, दिसम्बर ३०, २०१५. मैथिली जिन्दाबाद!!
ई साल २०१५ अपन अन्तिम दिनक संध्या पर अछि, लेकिन आइये एकटा बड पैघ पर्दाफाश भेल अछि। विगत किछु मास पूर्वहि ‘मैथिली भोजपुरी अकादमी, दिल्ली’ केर मंचक दुरुपयोग करैत दिल्ली मे सत्तासीन अरविन्द केजरीवाल सरकार द्वारा राजनीतिक हित-साधना कैल जेबाक कुत्सित कार्य केँ मैथिली भाषा ओ मिथिला संस्कृति अभियानी – समाजसेवी तथा भाजपा – दिल्लीक प्रदेश मंत्री अमर नाथ झा विरोध केने छलाह, फलस्वरूप ई विरोध राष्ट्रव्यापी चर्चाक विषय बनि गेल छल।
हलांकि एहि समारोह द्वारा मैथिली भाषाक किछु समर्पित स्रष्टा लोकनि केँ सम्मान देबाक एक महत्वपूर्ण कार्य सेहो कएने छल, मुदा ओ खाली देखाबा छल – ई आरोप लगौने छलाह अमर नाथ झा। हुनकर कहब छलन्हि जे बिहार केर मुख्यमंत्री नीतीश कुमार केँ वोटक फायदाक लेल एकटा गलबैंयाँ मिलन कार्यक्रम करैत दिल्लीक मुख्यमंत्री अरविन्द केजरीवाल अपन मोदी-विरोधी मानसिकता केँ पुष्ट करबाक लेल आयोजन कएलनि, लेकिन ताहि आयोजन लेल ओ जानि-बुझि मैथिलीभाषी व भोजपुरीभाषीक वोट केर ध्रुवीकरण करबाक छूपल एजेन्डा संग एकटा साहित्यिक मंचक दुरुपयोग कएलनि। राजनीतिक कार्यक्रम लेल साहित्यिक मंचक दुरुपयोग केर भर्त्सना करैत कार्यक्रम स्थल बाहर ओ धरना-प्रदर्शन सेहो कएने छलाह। जेकरा पर समूचा राष्ट्रीय मिडिया द्वारा सेहो हुनक विरोधक सराहना करैत चर्चा चलायल गेल छल। लेकिन सत्ताक कुर्सी पर जएबा सँ पूर्व आम आदमी (जनता) केँ अनेको लोक-लुभावन बोली-वचन देनिहार आर भ्रष्टाचार केँ समूल नष्ट करबाक बड़-बड़ दाबी कएनिहार अरविन्द केजरीवाल मुख्यमंत्रीक गद्दी पबिते एतेक पैघ भ्रष्टाचार स्वयं करता ई जनताक विश्वास पर कुठाराघात भेल अछि।
सूचनाक अधिकार प्रयोग करैत अमर नाथ झा द्वारा तीन महत्वपूर्ण प्रश्न पूछल गेल छल। प्रश्न संख्या १ मे बिहार सम्मान समारोह पर कुल खर्चक मादे पूछल गेल प्रश्नक जबाब मे कहल गेल अछि जे कुल खर्च रु.७,६२,३५६.०० केर खर्चा आयल। दोसर प्रश्न जे एना साहित्यिक मंच केर कार्यक्रम द्वारा आम आदमी पार्टी सँ जुड़ल ११ विधायक लोकनि केँ कोन साहित्यिक योगदान लेल सम्मान कैल गेल, तेकर जबाब मे कहल गेल अछि जे विधायक सबकेँ सम्मान नहि देल गेल वरन् सामान्य शिष्टाचार मुताबिक हुनका लोकनिक पृष्ठभूमि केँ देखैत सम्मानित टा कैल गेल। तेसर आर अत्यन्त सान्दर्भिक प्रश्न जे एहि संस्था द्वारा भाषा ओ साहित्य विकास लेल पैछला तीन आर्थिक वर्ष मे मैथिली आ भोजपुरी पत्र-पत्रिका तथा समृद्धि लेल कुल कतेक खर्च कैल गेल अछि, तेकर जबाब मे जे जबाब देल गेल अछि ओ संस्थाक मंशा पर बहुत पैघ सवाल तऽ ठाढ करिते अछि, हालहि संपन्न विवादित बिहार सम्मान समारोह पर कैल गेल खर्चक तूलना मे ई अत्यन्त शर्मनाक आ घटिया स्तरक कार्य केँ सेहो प्रमाणित करैत अछि। एहि दुइ वर्षक खर्च दैत जबाब देल गेल अछि जे वर्ष २०१४-१५ मे प्रकाशन सहयोग योजना मे रु.३०,०००.००, पुस्तक खरीद रु.१,५००.०० आर वर्ष २०१५-१६ मे रु.१,३०३.०० केर पुस्तक खरीद यानि कुल खर्च एहि दुइ वर्ष मे रु.३२,८०३.०० कैल गेल अछि जे एकटा सम्मान दिवसक नाम पर कैल गेल खर्चक बीसमो भाग सँ न्यून अछि।
श्री झा द्वारा उठायल गेल प्रश्न, सूचनाक अधिकार केर प्रयोग, ताहि सँ प्राप्त जबाब आर पूर्व मे श्री झा एवं सहयोगी लोकनि द्वारा कैल गेल ओहि राजनीति सँ प्रेरित कार्यक्रमक विरोध अपन बात आइना जेकाँ झकझकाइत राखि रहल अछि। एहि सँ सब किछु दूधक दूध आ पानिक पानि भऽ गेल अछि। मैथिली भाषा हो या भोजपुरी भाषा, जाहि उद्देश्य लेल अकादमीक स्थापना कैल गेल छल ताहि दिशा मे दुनू भाषाक पृष्ठपोषण हेतु मंचक केहन सदुपयोग भेल से स्पष्ट अछिये, दुरुपयोग कोन रूप मे आ केहन व्यक्तित्व द्वारा भेल सेहो एकटा बड पैघ सवालक संग घपलाक रूप देखबैत अछि। अरविन्द केजरीवाल व हुनक कार्यप्रणाली मे भ्रष्टाचारक एहि सँ नांगट रूप दोसर कि भऽ सकैत अछि – ई सवाल हाल लेल अनुत्तरित अछि।


text:
> डा. रामजी ठाकुर कें पुरस्कार
दड़िभंगा. मिथिला देसिल बयना केर संगहि संस्कृत विद्वानक गढ़ रहल अछि. एखनहु एहि क्षेत्र मे संस्कृत विद्वान केर कमी नहि अछि. एहि बेर संस्कृत लेल साहित्य अकादेमी अवार्ड मिथिला मे आयल अछि जे गर्वक बात. साहित्य अकादमी दिल्ली द्वारा संस्कृत साहित्यक लेल उजान पंचायतक धर्मपुर निवासी डा. रामजी ठाकुर कें पुरस्कृत करबाक घोषणा भेल अछि. डा. ठाकुर कें ई पुरस्कार हुनक पद्य रचना 'लघुपद्यप्रबंधात्रयी' हेतु भेटि रहल अछि. आध दर्जन सं बेसी संस्कृत काव्यक रचयिता डा. ठाकुर संस्कृत महाविद्यालय बैगनी व म. लक्ष्मीश्वर महाविद्यालय, सरिसवपाही मे अपन सेवा देलनि आ लनामिवि दरभंगाक स्नातकोत्तर संस्कृत विभाग सं साल 1995 मे सेवानिवृत्त भ' साहित्य साधना मे लागल छथि. (समाद स्रोत)
दड़िभंगा. मिथिला देसिल बयना केर संगहि संस्कृत विद्वानक गढ़ रहल अछि. एखनहु एहि क्षेत्र मे संस्कृत विद्वान केर कमी नहि अछि. एहि बेर संस्कृत लेल साहित्य अकादेमी अवार्ड मिथिला मे आयल अछि जे गर्वक बात. साहित्य अकादमी दिल्ली द्वारा संस्कृत साहित्यक लेल उजान पंचायतक धर्मपुर निवासी डा. रामजी ठाकुर कें पुरस्कृत करबाक घोषणा भेल अछि. डा. ठाकुर कें ई पुरस्कार हुनक पद्य रचना 'लघुपद्यप्रबंधात्रयी' हेतु भेटि रहल अछि. आध दर्जन सं बेसी संस्कृत काव्यक रचयिता डा. ठाकुर संस्कृत महाविद्यालय बैगनी व म. लक्ष्मीश्वर महाविद्यालय, सरिसवपाही मे अपन सेवा देलनि आ लनामिवि दरभंगाक स्नातकोत्तर संस्कृत विभाग सं साल 1995 मे सेवानिवृत्त भ' साहित्य साधना मे लागल छथि. (समाद स्रोत)
[maithili, mithila, maithil, vidyapati, sahitya, maithili news, samad, maithili media, newspaper]
Tags: हालचाल


text:
लहान, १५ सितम्बर २०१९. मैथिली जिन्दाबाद!!
काल्हि भादव २८ गते यानि १४ सितम्बर शनि दिन सिरहा जिला प्रमुख नगर लहान मे मिथिला स्टूडेन्ट यूनियनक नव पंजीकृत संस्था ‘सङ्गोर मिथिला नेपाल’ केर वार्षिकोत्सव एवं साधारणसभा कार्यक्रम हृदय नारायण यादवक अध्यक्षता, राजविराज न.पा. उपमेयर साधना झाक प्रमुख आतिथ्य मे रौनियार सेवा सदन लहान मे संपन्न भेल अछि। पहिल सत्र मे वार्षिकोत्सव आ दोसर सत्रमे साधारण सभाक कार्यक्रम राखल गेल छल । तेजु मैथिलद्वारा गोसाउनिक गीत सँ प्रारम्भ एहि कार्यक्रम मे स्वागत गीत संकल्प वाटिकाक बौवा बुच्ची सभ द्वारा गाओल गेल । तेजू मैथिल आ दिनेश रसियाक स्वागत मंतव्य सेहो राखल गेल छल । शुभकामना मंतव्य मे हिरालाल कर्ण, अर्जुन प्रसाद गुप्ता “दर्दिला”, फिरोज शेख, लहान न.पा. वार्ड न. ६ अध्यक्ष अरुण के.सी , अब्दुर रज्जाक राइन, कुन्दन कुमार कर्ण, माधव कुमार, महेश मेहता, डा. महेन्द्र चौधरी राजविराज सँ आयल अन्तराष्ट्रिय मैथिली परिषदक अध्यक्ष करुणा झा, मैथिली साहित्य परिषद् पुर्व अध्यक्ष देवेन्द्र मिश्रक मंतव्य प्रस्तुत भेल। ई लोकनि सङ्गोर मिथिला नेपालक सांगठनिक कार्यक संग मातृभाषा आ मिथिलाक संस्कृति-सभ्यता प्रति समर्पित कार्यक्रम लेल भरपूर प्रशंसा कयलनि संगहि नीक भविष्य लेल सहयोग, संग आ समर्थन देबाक वचनबद्धता सेहो व्यक्त कयलनि। एहि अवसर पर सुभाष बिरपुरियाक गीत गायन सँ सम्पुर्ण माहौल संगीतमय बनल रहल।
कार्यक्रम मे सङ्गोर मिथिला नेपालक लहान तथा हनुमाननगर सप्तरीक समितिक सल्लाहकार सभ केँ सम्मान सेहो कयल गेल छल जाहि मे अर्जुन प्रसाद गुप्ता “दर्दिला, अनुपम झा, माधब कुमार, राकेश झा, दिनेश्वर प्रसाद गुप्ता, महेश मेहता, राजेन्द्र मिश्र, फिरोज शेख केर नाम प्रमुख अछि । दोसर सत्रमे सचिव गजेन्द्र गजुर द्वारा कार्य प्रगति पर प्रतिवेदन तथा कोषाध्यक्ष गायत्री सिहं द्वारा आर्थिक प्रतिवेदन प्रस्तुत कयल गेल । फिरोज शेख, अर्जुण प्र गुप्ता, विके चौधरीक गठित निर्वाचन समितिद्वारा मनोनयन प्रक्रिया सँ निर्विरोध नव कार्यसमितिक गठन कयल गेल अछि। जाहि मे अध्यक्ष – शिवशंकर प्रसाद गुप्ता, उपाध्यक्ष – तेजु मैथिल, सचिव – गजेन्द्र गजुर, सह सचिव – रितेश मैथिल, कोषाध्यक्ष – गायत्री सिंह, तथा सदस्य मे मो. आमिन अली, जगिता सिंह, राजेश मंडल, राधा कुमारी दास शामिल छथि।
कार्यक्रममे सहभागी अन्य महत्वपुर्ण व्यक्ति सभ छलाह रामसोगारथ यादव, मोहन कुमार महतो, बेचन महतो, नरेश बरबरिया, पत्रकार महेश सिंह, विनोद कुमार मेहता सहित महोतरी, धनुषा, सिरहा, सप्तरी आ सुन्सरी जिला सँ मैथिली भाषा अनुरागी, साहित्यकार, सङ्गोरक सदस्यसभ कुल ९० गोटा सहभागिता रहल।


text:
मधुबनी, मिथिला मिरर: बिहारक मधबुनी जिला मे मंगलदिन स्कूल बस आ ट्रेनक टक्कर मे आठ गोट बच्चा घायल भय गेल। दुर्घटना लौकहाक समीप मानवरहित फाटक पर भेल, जतय सवारी गाड़ी सं स्कूल बस टकरा गेल।
घटना मंगलदिन भोर करीब सात बजे के अछि। हादसा के समय बस पर करीब 20 गोट बच्चा सवार छल। एकटा निजी स्कूलक बस मानव रहित फाटक पर बिना सावधानी बरतैत गुजरय लागल आ ओहि समय ट्रेन झंझारपुर सं लौकहा दिस जा रहल छल।
हालांकि हादसा के समय ट्रेनक स्पीड पंद्रह किलोमीटर प्रति घंटा छल। ट्रेनक गति कम हेबाक बावजूद ट्रेन आ बसक टक्कर भय गेल। हादसा मे आठ बच्चा के घायल हेबाक खबरि अछि। सब बच्चा के डीएमसीएच रेफर कय देल गेल अछि।
ठोकरक बाद गाड़ी गुमटी के कात मे लागल लोहा के खंभा के कारण नहि पलटल। जाहि इलाका मे घटना घटल ओ छोटी लाइन अछि। अहि कारण ट्रेनक गति कम रहैत अछि। स्कूलक प्राचार्य रेखा कुमारी के अनुसार स्कूलक दिस सं सब बच्चाक इलाज कराओल जा रहल अछि।है.


text:
Mithila Map - Mithila Ke Chauhaddi : प्राचीन सन्दर्भ कें देखल जाए त' दक्षिण गंगा, उत्तर हिमवन (16 योजन) आ पूब कोसी, पश्चिम गंडकी (24 योजन) मे पसरल भूखण्ड केर सबसं प्राचीन-प्रचलित नाम मिथिला अछि. वृहद विष्णु पुराण मे मिथिलाक विस्तार सम्बन्ध मे स्पष्ट उल्लेख भेटैत अछि.
कौशिकीन्तु समारभ्य गण्डकीमधिगम्यवै।
योजनानि चतुर्विंश व्यायामः परिकीर्त्तितः॥
गङ्गा प्रवाहमारभ्य यावद्धैमवतम्वनम्।
विस्तारः षोडशप्रोक्तो देशस्य कुलनन्दन॥
एकर अर्थ भेल जे पूर्व मे कोसी सं शुरू भ' पश्चिम मे गंडकी धरि 24 योजन तथा दक्षिण मे गंगा नदी सं शुरू भ' उत्तर मे हिमालय वन धरि 16 योजन मिथिला भूखण्ड केर विस्तार अछि. महाकवि चन्दा झा मिथिलाक एही चौहद्दी कें सहज बना प्रस्तुत केने छथि जे लोकक ठोर पर रहैत अछि.
गंगा बहथि जनिक दक्षिण दिशि पूब कौशिकी धारा।
पश्चिम बहथि गंडकी उत्तर हिमवत वन विस्तारा॥
(जारी)
Tags: आलेख


text:
उर्वशी
साहित्य आ पुराणमे उर्वशी सौन्दर्यक प्रतिमूर्ति रहल अछि। स्वर्गक एही अप्सराक उत्पत्ति नारायणक जंघासँ मानल जाइत अछि। पद्मपुराणक अनुसार हिनकर जन्म कामदेवक उरुसँ भेल अछि। श्रीमद्भागवतक अनुसार ई स्वर्गक सर्वसुन्दर अप्सरा छल। एक बेर इन्द्रक राजसभामे नाचैत समय ओ राजा पुरुक प्रति क्षण भर के लेल आकर्षित भ गेल। एही कारण हुनकर नृत्यक ताल बिगडि गेल। ई अपराधक कारण राजा इन्द्र रुष्ट भ ओकरा मर्त्यलोक मे रहै के अभिशाप द देलक। मृत्यु लोकमे ओ पुरुके अपन पति चुनलक् मुद्दा शर्त ई रखलक् कि ओ पुरुके नग्न अवस्थामे देख लै या पुरुरवा ओकर इक्षाक प्रतिकूल समागम करे अथवा ओकर दुई मेष स्थानान्तरित करि देल जाए तँ ओ हुनकासँ सम्बन्ध विच्छेद करि स्वर्ग जाए के लेल स्वतन्त्र भ जाएत्। ऊर्वशी आ पुरुरवा बहुत समय धरि पति पत्नीक रूपमे साथ-साथ रहल। हिनकर नौ पुत्र आयु, अमावसु, श्रुतायु, दृढ़ायु, विश्वायु, शतायु आदि उत्पन्न भेल। दीर्घ अवधि बीतै पर गन्धर्वसभक ऊर्वशीक अनुपस्थिति अप्रीय प्रतीत होए लगल। गन्धर्वसभ विश्वावसुक ओकर मेष चोरावे के लेल भेजलक्। ओ समय पुरुरवा नग्नावस्थामे छल। आहट पावि ओ ओही अवस्थामे विश्वाबसुक पकडि के लेल दौडल। अवसरक लाभ उठा गन्धर्वसभ ओहि समय प्रकाश करि देलक। जाहिसँ उर्वशी पुरुरवाक नंगा देख लेलक। आरोपित प्रतिबन्धसभक टूटि जाए पर ऊर्वशी श्रापसँ मुक्त भ गेल आ पुरुरवाक छोडि स्वर्ग लोक चलि गेल। महाकवि कालीदासक संस्कृत महाकाव्य विक्रमोर्वशीय नाटकक कथाक आधार एही प्रसंग अछि। आधुनिक हिन्दी साहित्यमे रामधारी सिंह दिनकर एही कथाक अपन काव्यकृतिक आधार बनौलक् आ ओकर शीर्षक सेहो रखलक् ऊर्वशी। महाभारतक एकटा कथाक अनुसार एक बेर जखन अर्जुन इन्द्रक पास अस्त्र विद्याक शिक्षा लै के लेल गेल तँ उर्वशी हुनका देखि मुग्ध भ गेल। अर्जुन ऊर्वशीक मातृवत देखलक्। अतः ओकर इच्छा पूर्ति नै करै के कारण। हिनका शापित भ एक वर्ष धरि पुंसत्वसँ वञ्चित रहै पडल।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
- उर्वशी (महाकाव्य) - रामधारी सिंह 'दिनकर'द्वारा रचित हिन्दी काव्य


text:
अररिया केँ रामपुर कोदरकट्टी गाम म' मुख्यमंत्री खुला मेँ शौच मुक्ति, हर घर नल केर जल, नली गली आर हर घर बिजली परियोजना केर निरीक्षण केलन्हि। ऐहिक बाद ओ सड़क मार्ग सँ 11.15 बजे अररिया प्रखंड स्थित आरटीपीए एवं डीआरसीसी केर निरीक्षण केलन्हि।
निरीक्षण केँ बाद 12.40 बजे डाक बंगला पहुंच करीब दुइ गहनता विश्राम केलन्हि। फेर, दुपहर 2.20 बजे अररिया कॉलेज लग चेतना सभा क' संबोधित करैत कहला कि बिहार महिला सशक्तिकरण केर मामला म' आय सभसँ आगा अछि। हम पंचायत व नगर पंचायत म' महिला क' 50 प्रतिशत स्थान देलहुँ। आब सिर्फ गाम 100 लोगक आबादी केँ टोला म' सेहो पक्की सड़क बनत। आगा ओ कहलनि कि आब हर गाम हर घर म' नल केर जल पहुंचत।
चेतना रैली क' संबोधित करबाक बाद नीतीश कुमार आय सांझ 05.00 बजे डीआरडीए सभा भवन म' जिला स्तरीय समीक्षात्मक बैठक म' भाग लेता। नीतीश कुमार ऐहिक बाद सांझ 07.00 बजे किशनगंज केँ लेल रवाना हेता।
अररिया केँ बाद मुख्यमंत्री कैल्ह आठ दिसम्बर क' किशनगंज, नौ दिसम्बर पूर्णिया आर दस दिसम्बर क' कटिहार म' आयोजित निश्चय यात्राय म' शामिल हेता। एहि सँ पहिने ओ पूर्वी चंपारण, पश्चिमी चंपारण, सीतामढी, शिवहर, मुजफ्फरपुर, मधुबनी, दरभंगा आर समस्तीपुर म' निश्चय यात्रा क' चुकल छैथ।


text:
नवका- पुरनका लेख सर्च करु...
कैदी के हाथ मे कूची
कैदी आओर मिथिला पेंटिंग. दुनु मे कोनो मेल नहिं देखाअत अछि. एकबेर त विश्वास नहिं होएत अछि. मुदा मोतिहारी जेल मे कैदी के मिथिला पेंटिंग बनाबैत देखि एहि पर यकीन करय पड़त. एहि जेल मे किछ कैदी मिथिला पेंटिंग सीख रहल छथिन्ह. कैदी सुधार... जेल सुधार के दिशा मे ई नीक कदम कहल जा सकैत अछि. ई एहि लsक आओर नीक गप्प अछि जे जेहि हाथ मे हथियार होएत छल ओहि मे कूची...पेंसिल अछि. आओर सभ सं पैघ गप्प त ई जे कैदी सभ खूब मन लगा कs मिथिला पेंटिंग सीख रहल छथिन्ह. अपन पहिलका जिनगी के भूलय लेल ई नीक काज अछि. एहि सं हुनका सभ के नवका जीवन शुरू करय के एकटा मौका मिलतन्हि. अपन गलती के सुधारय के मौका मिलतन्हि. एहि के लेल जेल प्रशासन सेहो बधाई के पात्र अछि जे ओ एहि तरहल नीक कदम उठौलक. ओना कहल जाएत अछि जे छोटका-मोटका अपराध कsक जेल गेला के बाद अपराधी पिजाsक... पक्का भs क बाहर आबैत अछि. मुदा जेल प्रशासन के एहि प्रयास के बाद आब कैदी एकटा नीक इंसान बनि बाहर आएत. आओर लोक के सेहो एहन लोक के सुधरय के पूरा मौका देबाक चाही.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 20 मार्च 2012
प्रवीन नारायण चौधरी जिक कविता -बेटी अहाँ विद्यालय जाउ!
शिक्षा के शक्ति जगके जननी - अहुँ अपन अस्मिता बनाउ!
जुनि पिछड़ू कोनो विधामें पाछू - अस्तित्वक रक्षा-किला बनाउ!
बेटी अहाँ विद्यालय जाउ!
देखू आइ संसार में नारी - अग्रपाँति नेत्री बनि चलैथ!
जतय दहेजक चाप आ मारि - सैह समाज पिछड़ल छैथ!
शिक्षाके पूँजी सभसऽ बड़का - दहेज-दान के त्याग कराउ!
बेटी अहाँ विद्यालय जाउ!
भारतमें नारी छथि आगू - मिथिला बेसी पिछड़ल अछि!
बीति गेल देखू कते जमाना - गार्गी - भारती पड़ल अछि!
पुनः प्रीतिके रीति सऽ सभके - अपन दिव्य शक्तिके देखाउ!
बेटी अहाँ विद्यालय जाउ!
हरिः हरः!
प्रवीन नारायण चौधरी


text: पटना। मधुबनी मे मिथिला चित्रशाला संस्थान क स्थापना भ रहल अछि। एहि ठाम मिथिला पेंटिंग मे एकवर्षीय डिप्लोमा आ दू वर्षीय डिग्री कोर्स शुरू कैल जाएत। एकरा लेल करीब छह करोड़ टका क आवंटन कैल जा रहल अछि। संस्थान लेल 3.10 एकड़ भूमि क व्यवस्था मधुबनी नगर परिषद करि देलक अछि। विधान परिषद क सभापति ताराकांत झा क अनुसार सोमदिन हुनक कक्ष मे कला,संस्कृति आ खेल मंत्री सुखदा पाण्डेय आ पर्यटन मंत्री सुनील कुमार पिंटू क भेल बैसार मे एहि योजना कए स्वीकार करि लेल गेल। श्री झा कहला जे शुरु संस्थान मे मिथिला पेंटिंग क अध्ययन नहि केवल प्रशिक्षण भेटत। संस्थान मे 50 प्रतिशत सीट महिला लेल आरक्षित कैल गेल अछि। श्री झा क अनुसार डिप्लोमा आ डिग्रीधारी कए रोजगार क कमी नहि होएत। सभापति संस्थान कए बेहतर बनेबा लेल जापान स सेहो पत्राचार केलथि अछि। संस्थानक खास गप इ होएत जे एकर परिसर में निदेशक स लकए शिक्षक तक लेल आवास क व्यवस्था होएत आ छात्र -छात्रा लेल छात्रावास क निर्माण होएत। संस्थान लेल शिक्षक क नियुक्ति एकटा चयन प्रक्रियाक तहत कैल जाएत। भवन निर्माण लेल विशेष परियोजना प्रतिवेदन तैयार भ चुकल अछि।


text:
अररिया, मिथिला मिरर, दिलखुश झाः बिहार मे लगातार बेलगाम होइत अपराधी आ कमजोर पडै़त शासन व्यवस्थाक ई परिणाम मात्र थिक जे बिहार मे आब अपराधी सभक निशाना पर पत्रकार वर्ग आबि गेल अछि। पहिने मोतीहारी मे पत्रकार मनीश कुमार सिंहक अपहरण आ फेर हत्या ओहिकेँ बाद बेनीपट्टीक चर्चित बुद्धिनाथ उर्फ अविनाश झा अपहरण एवं हत्या कांडक बाद एक बेर पुनः अररिया जिलाक रानीगंज मे दैनिक सनमार्गक लेल पत्रकारिता कऽ रहल बलराम विश्वास केँ अपराधी द्वारा सरेआम गोली मारि देल गेल। घटनाक बाद गंभीर हालत मे पत्रकार बलराम केँ अररिया सदर अस्पताल मे प्राथमिक उपचार केलाक बाद पूर्णिया सदर अस्पताल पठा देल गेल मुदा बाद मे स्थितिक गंभीरता केँ देखैत बलराम केँ पूर्णियाक मैक्स अस्पताल मे रेफर कऽ देल गेलनि।
हालांकि घटनाक बाद पुलिस एक बेर फेर सऽ खानापूर्ति करबा मे जुटि गेल अछि। न्यूज 18 केर मानी तऽ एसडीपीओ पुष्कर कुमार एकरा जमीनी मामला मे उपजल विवाद कहि रहल छथि। अपने केँ बता दी जे पत्रकार अविनाश हत्याकांडक बाद ओहि घटनाकेँ सेहो बिना को अन्वेषणकेँ प्रेम प्रसंगक मामला बता पुलिस घटना सऽ लोकक ध्यान भटकेबाक पूर्ण कोशिश कऽ चुकल अछि। अपराधी द्वारा चलाओल गेल गोली पत्रकार केँ सीना सऽ प्रवेश करैत पीठक हिस्सा सऽ बाहर निकैल गेल छल, एहि सऽ ई स्पष्ट भऽ जाइत अछि जे अपराधी कोन तरहेँ निश्चिंत भऽ घटनाकेँ अंजाम दऽ रहल अछि।
घटनाक जानकारी भेटैत स्थानीय भाजपा सांसद प्रदीप कुमार सिंह मैक्स अस्पताल मे पहुंचला।
एतबे नहि जन अधिकार पार्टी (लो.) राष्ट्रीय अध्यक्ष राजेश रंजन उर्फ पप्पू यादव सोमदिन पहिने पीड़ित पत्रकारक परिवार सऽ भेंट कयलनि तकरा बाद अस्पताल मे जा जीवन-मृत्युक बीच संघर्ष कऽ रहल पत्रकारक हाल-चाल लेलनि। लगातार एक के बाद एक पत्रकार पर भऽ रहल घटना सुशासनी सरकारक पोल खोलि रहल अछि। एक दिस अपराधी मस्त अछि तऽ सुशासन बाबूक पुलिस एना कान मे तूर तेल दऽ सूतल अछि जेना राज्य मे राम राज्य चलि रहल हो। लोकतंत्र चारिम स्तंभक प्रहरी सभकेँ जऽ एना सरेगाम गोली खाए पड़ै तखन फेर आम जनता कोन हाल मे हैत एकर कल्पना मात्र कएल जा सकैत अछि।


text:
कुआलालंपुर, मलेशिया। मार्च २०, २०१६. मैथिली जिन्दाबाद!!
मैथिली भाषा एवं साहित्य संग मिथिलाक अपन पहिचान केर स्थापना लेल आजन्म खटनिहार स्रष्टा – अभियानी साहित्यकार, कलाकार, रेडियोकर्मी आ बहुप्रतिभाधनी श्री धीरेन्द्र प्रेमर्षि मैथिली जिन्दाबाद केँ ‘पाग मिथिलाक जनमानस हेतु पहिचान प्रवर्धनक सकारात्मक हस्तक्षेप’ होयबाक प्रतिक्रिया देलनि अछि। श्री प्रेमर्षि वर्तमान समय नेपाली भाषाक अभियानमूलक कार्यक्रम ‘दुइ थोपा हाँसो’ मे नेपालक विभिन्न नामी-गिरामी सर्जक लोकनिक समूह ‘सिस्नुपानी’क एक अभिन्न अंग बनिकय मलेशिया देशक यात्रा पर छथि। ओहि ठाम ओ अपन सिरस्त्राण ‘पाग’ पहिरिकय सार्वजनिक कार्यक्रम मे सहभागिता दैत देखा रहला अछि। विदित हो जे नेपाल मे एकल पहिचान केँ मान्यता देबाक दमनकारी नीति मे आब परिवर्तन आयल अछि आर एहि क्रम मे बहुपहिचानक राष्ट्र नेपाल मे सबहक भाषा-भेष केर सम्मान होयबाक एकटा नीक उदाहरणक रूप मे ई दृष्टिगोचर भेल अछि।
पूर्व मे नेपाल केर राज्य द्वारा नागरिकता प्रदान करबाक लेल वा कोनो राजकीय कार्यक्रम मे सहभागिता देबाक लेल वा एतेक तक जे कोनो सार्वजनिक कार्यक्रम मे एकमात्र दाउरा-सुलुवार-ढाकाटोपी केँ राष्ट्रीय परिधानक सम्मान देल जेबाक परंपरा छल। अन्य संस्कार केर सम्मानजनक परिधान केँ सम्मानक स्थान हेय दृष्टि सँ देखब व ओकर अपमान करबाक राज्य केर नीति केँ घोर विभेद मानिकय विरोध कैल जाएत रहल अछि नेपाल मे। परञ्च नव नेपाल मे संघीयताक स्थापना भेला सँ सबहक भाषा आ भेषभुसा केर समान रूप सँ सम्मान होयब आब शुरु भऽ गेल कहि सकैत छी। वर्तमान सिस्नुपानीक विदेश यात्रा व नेपाली श्रमजीवीक असीम संघर्षपूर्ण प्रवासक जीवन मे ‘दुइ ठोप हँसी’ केर नाम सँ जे अभियान चलि रहल अछि तेकर मुख्य भाषा एकमात्र नेपाली होयब बहुल्य दर्शक मोताबिक भले कायमे हो, परन्तु धीरेन्द्र प्रेमर्षि समान सुविख्यात मैथिली सर्जक केर समावेशिकता असैर सँ नेपाली दर्शक केँ पर्यन्त मैथिलीक मिठास भेटिते हेतनि ई स्वतः मानल जा सकैत अछि। तखन पाग लगाकय कार्यक्रम मे जायब, केहेन लागि रहल अछि, कि सब नव अनुभूति भेटि रहल अछि आर मिथिलाक पहिचान केँ अन्तर्राष्ट्रीयकरण मे अपने समान हस्ती द्वारा पागक प्रयोग केर प्रभाव केहेन देखि रहल छी, एहि सब प्रश्न-जिज्ञासाक परिधि मे श्री प्रेमर्षि संग भेल वार्ता-साक्षात्कार एतय राखि रहल छी।
हमः विदेशक भूमि पर पाग लगेबाक अनुभूति – केहेन लागल अपना आ संगी सब केँ…. विदेशी जनमानस मे पाग कोनो उत्सुकता सृजित करैत देखायल वा नहि?
प्रेमर्षिजीः निश्चिते ई एकटा अलग अनुभव दय रहल अछि। ई हमर अपन मौलिक पहिचान केर प्रवर्धन हेतु एकटा सकारात्मक डेग जेकाँ लागि रहल अछि। एकरा वृहत् स्वीकार्यता सेहो भेटैत देखि रहल छी। संग मे रहल विभिन्न संस्कृतिक स्रष्टा लोकनिक संग विदेशियो सब मे मिथिलाक सिरस्त्राणरूपी पागक महत्व बुझबाक लेल जिज्ञासा हुनकर नजरि व प्रश्न सँ ज्ञात होएत अछि।
हमः विशेष कय जखन नेपाली ढाका टोपी लगेनिहार स्रष्टाक संग नेपालहि केर मिथिलाक एकटा दिग्गज स्रष्टा धीरेन्द्र प्रेमर्षि जखन पाग पहिरिकय कतहु कार्यक्रम स्थल पर पहुँचैत छथि तऽ सोझाँ नेपाली राष्ट्रीयताक एकल प्रतीक चिह्न मे पागक मिश्रण केहेन फील दैत देखायल?
प्रेमर्षिजीः अपन पहिचान केँ आत्मसात केला पर आरो मे स्वीकार्यता देखायब स्वाभाविक लगैत अछि। ढाका टोपी लगेनिहार सेहो हमर पाग पहिरिकय एकर आध्यात्मिक मूल्यांकन करैत देखाएत छथि। हमरा संगहि रहला अर्जुन पराजुली, लक्ष्मण गामनागे व मनोज गजुरेल सनक लब्ध-प्रतिष्ठित स्रष्टा लोकनि पागक आनन्द लैत रहैत छथि। एहि सँ पूर्व दुबई मे सेहो हमरा लोकनि एहि तरहें सह-संस्कृति संस्कार मे घूमल रही। कतेको ठाम प्रस्तुति देबाक समय ओहो सब पाग लगौने छलाह। सहकार्यक संस्कृति मे सह-अस्तित्वक स्वीकार्यता सँ राष्ट्रीयता मजबूत बनिते छैक। नीक लागि रहल अछि। गोटे कठकोकाँरि केँ छोड़ि ई सब केँ नीक अनुभूति दैत छैक।
हमः एखन धरि कियो जिज्ञासा केलनि अछि कि एहि पागक सन्दर्भ मे विदेश भ्रमण पर? यदि हँ तऽ थोड़ेक चर्चा ओहि सन्दर्भ मे जरुर करब अपन विचार रखैत!
प्रेमर्षिजीः हमरा लोकनि आपस मे बड नीक समूह बनौने छी आर सह-अस्तित्व केँ स्वीकार करयवला मानसिकता रखैत सहकार्य कय रहल छी। मनोज गजुरेलजी केर समन्वयकारी भूमिका एकरा आरो मजबूती प्रदान करैत अछि। आपस मे चर्चाक कतेको रास दौर चलिते रहैत अछि बुझू।
हमः हाल धीरेन्द्र प्रेमर्षि केँ सिस्नूपानीक सब यात्रा मे फेर सँ देखि हमरो सब काफी प्रसन्न छी। याद अबैत अछि विराटनगर मे आयोजित ओ कार्यक्रम जाहि मे भ्रष्टाचार विरुद्ध हास्य-व्यंग्य छल आर आम जनमानस केँ जगाओल जा रहल छल… ताहि समय नेपाल सरकार केर प्रतिनिधि सेहो ओहि अभियान केँ सहयोग कय रहल छलाह। विदेश यात्रा मे एहेन कोनो अभियान पर सिस्नुपानीक ध्यान केन्द्रित अछि आ कि कलाकार समूहक व्यक्तिगत माँग पर विदेश मे शो केर आयोजन कैल जा रहल अछि?
प्रेमर्षिजीः सिस्नुपानी समूह व्यंग्य शैली मे जनजागरण अभियान समान अछि। जहिना विराटनगर मे भ्रष्टाचार पर प्रहार छल, तहिना वर्तमान विदेश यात्रा सब मे विदेशी रोजगार सँ देश मे एतेक पैघ रेमिटैन्सक सहयोग कएनिहार श्रमजीवी नेपाली जनमानसक कष्पपूर्ण जीवन मे हँसीक रंग घोरबाक अभियान थीक। विदेश मे लोक कतेक कठिन संघर्ष करैत अछि, कोना अपन घर-परिवार सँ दूर अपनहि लोक लेल रोजगार करैत अर्थ उपार्जन मे जीवन कटैत अछि… एहि अभियान द्वारा ओकरा सबहक जीवन मे हँसीक किछु पल देबाक चेष्टाक संग एहि बेर राजू अधिकारी समान योगगुरु द्वारा तनाव व्यवस्थापन आ असीम थकावट केँ कोना आराम देल जा सकय ताहि सब वास्ते गुर – तकनीक सब सेहो बतायल जा रहल अछि। एहि अभियान केँ अत्यन्त सकारात्मक रूप मे सब कियो लय रहला अछि। बाकी, हास्य-व्यंग्य तऽ साहित्यक एक महत्वपूर्ण विधा थिकैक। हम सब एकटा सुसंगठित टोली-समूह द्वारा श्रमजीवी वर्गक जनमानस लेल खास प्रस्तुति पैकेज मे प्रस्तुत कय रहल छी।
हमः अहाँक प्रस्तुति मे नेपाली भाषाक अतिरिक्त मैथिली भाषाक सेहो कोनो प्रस्तुति रहैत अछि आ कि नहि?
प्रेमर्षिजीः ई कार्यक्रम नितान्त नेपाली भाषा मे विकसित कैल गेल अछि। मुदा दर्शक मे जँ एको व्यक्ति अपन मैथिलीभाषी देखाएत छथि तऽ हम किछु न किछु मैथिलियो मे जरुर सुनबैत छियन्हि।
हमः अहाँक ओ व्यंग्य गीत – हैन्डसम सर – ब्युटी मिस समान आरो केहेन-केहेन चहटगर प्रस्तुति सब समेटल जा रहल अछि वर्तमान विदेश दौरा सब पर? दर्शकक प्रतिक्रिया पर सेहो किछु अनुभव सुनाउ भाइजी!
प्रेमर्षिजीः बस ओहने-ओहने प्रस्तुति सब – चहटगर-खटगर-मिठगर… सब तरहक। जाहि सँ सचेतनामूलक हास्य केर वातावरण बनय आर नेपालक एतेक पैघ महत्वपूर्ण दर्शक सबहक मनोरंजनक संग राष्ट्र, राष्ट्रीयता, मानवता प्रति संवेदना सेहो बनय-बढय। सब कियो एकरा सकारात्मक लय रहला अछि। हम सब बहुत उत्साहित छी एहि अभियान व एकर उपलब्धि सँ।
हमः अन्त मे, मैथिली जिन्दाबाद केर पाठक लेल किछु संदेश…
प्रेमर्षिजीः पाग अपन पहिचान प्रवर्द्धनक सकारात्मक हस्तक्षेप छियै। पहिरनाहरके अपन स्वत्व प्रति विश्वास हेबाक चाही, लोक खूब हुलसिकs एकरा स्वीकार करै छै।